hotchpotch/miracl-hf-unified huggingface dataset:
มณีพงศ์ จงจิตร
มณีพงศ์ จงจิตร เกิดวันที่ 21 มีนาคม พ.ศ. 2534 ที่จังหวัดภูเก็ต เป็นนักกีฬาแบดมินตันชาวไทย ผู้ซึ่งเป็นตัวแทนทีมชาติเข้าแข่งขันกีฬาแบดมินตันในโอลิมปิกฤดูร้อน 2012 ในประเภทชายคู่ร่วมกับบดินทร์ อิสสระ
มณีพงศ์ จงจิตร เริ่มมีผลงานเป็นที่น่าสนใจตั้งแต่เมื่อครั้งที่จับคู่กับบดินทร์ อิสสระ ในประเภทชายคู่ตั้งแต่ระดับเยาวชนไปจนถึงการแข่งในรุ่นใหญ่ โดยทั้งคู่ชนะเลิศการแข่งอินเดียโอเพน 2012 ที่ซึ่งพวกเขาเป็นฝ่ายชนะโก ซุง-ฮยอง และยู ยอน-ซอง ในรอบชิงชนะเลิศ
ส่วนในประเภทคู่ผสม มณีพงศ์ จงจิตร จับคู่กับสาวิตรี อมิตรพ่าย แต่พวกเขาไม่ได้เข้าสู่รอบชิงชนะเลิศในการแข่งรายการซูเปอร์ซีรีส์
ปลายปี พ.ศ. 2558 มณีพงศ์ได้กล่าวอำลาวงการแบตมินตันผ่านทางสื่อสังคมออนไลน์ โดยให้เหตุผลว่าเกิดจากการบาดเจ็บที่หัวไหล่เรื้อรัง หลังจากนี้จะหันไปช่วยธุรกิจครอบครัวแทน
ในประเภทชายคู่ จับคู่กับบดินทร์ อิสสระ และเข้าสู่รอบชิงชนะเลิศรายการซูเปอร์ซีรีส์, เข้าสู่รอบรองรายการชิงแชมป์โลก รวมถึงกีฬาโอลิมปิกในรอบก่อนรอง ส่วนในวันที่ 22 กรกฎาคม พ.ศ. 2556 มณีพงศ์ได้จับคู่กับนิพิฐพนธ์ พวงพั่วเพชร เข้าแข่งขันประเภทชายคู่รายการแคนาดาโอเพนกรังด์ปรีซ์ 2013 โดยพวกเขาได้พบกับคู่ของบดินทร์ อิสสระ กับภควัฒน์ วิไลลักษณ์ ในรอบชิงชนะเลิศ
ไปรมา รัชตะ
ไปรมา รัชตะ (เดือน) เกิดเมื่อวันที่ 10 ตุลาคม 2509 เป็นนักแสดงชาวไทย เริ่มเข้าสู่วงการบันเทิงตั้งแต่อายุ 16 ปี โดยเริ่มจากงานถ่ายแบบ และเดินแฟชั่น ต่อมาจึงได้เทสต์หน้ากล้องเพื่อแสดงภาพยนตร์ของสารวัตรอดุลย์ บุญเศรษฐ์ จนได้แสดงภาพยนตร์เรื่องแรกในปี พ.ศ. 2526 ที่มีชื่อว่า "ม.6" คู่กับ อรรถพล เรืองจินดา และมีภาพยนตร์ที่แสดงคู่กันอีก 3 เรื่องในปี พ.ศ. 2527 คือเรื่อง "ดาวประดับป่า", "เด็กปั๊ม" และ "ลูกเขยคนเฮง" ต่อมาจึงหันมารับบทนางร้ายในเรื่อง "แก้วกลางดง" ซึ่งนำแสดงโดย ยุรนันท์ ภมรมนตรี และ จินตหรา สุขพัฒน์
ต่อมาไปรมาจึงเริ่มเข้าสู่วงการโทรทัศน์ โดยเริ่มจากงานละครของอาจารย์ชลประคัลภ์ จันทร์เรือง หรือ ครูช่าง เรื่อง "เพียงตะวัน" คู่กับ พีท ทองเจือ เป็นนางเอกอยู่ไม่กี่เรื่อง ก่อนผันตัวมาเป็นนางร้ายในเรื่อง "ในม่านเมฆ" ซึ่งทำให้เธอประสบความสำเร็จโด่งดังในที่สุด และมีผลงานในบทนางร้ายอีกหลายเรื่อง
จากนั้นไปรมาจึงหายไปจากวงการไปทำธุรกิจส่วนตัว ก่อนจะหวนกลับมารับงานแสดงอีกครั้งโดยเริ่มจากซิตคอมเรื่อง "ท่าประชา" ของบริษัทโต๊ะกลม ออกอากาศทางช่องไทพีบีเอส และสร้างชื่อเสียงในละครเรื่อง"แรงเงา" โดยรับบทเป็น พิณ แม่ของ มุนินทร์-มุตตา ซึ่งแสดงโดย เจนี่ เทียนโพธิ์สุวรรณ และยังมีละครอื่นๆ จนถึงปัจจุบัน
ภควัฒน์ วิไลลักษณ์
ภควัฒน์ วิไลลักษณ์ (ชื่อเล่น: ท็อป; 30 ตุลาคม พ.ศ. 2531 – ) เป็นนักกีฬาแบดมินตันชาวไทย ซึ่งจับคู่กับบดินทร์ อิสสระ เข้าแข่งขันรายการแคนาดาโอเพนกรังด์ปรีซ์ 2013 รอบชิงชนะเลิศ
ภควัฒน์ วิไลลักษณ์ เคยเป็นผู้ได้รับเหรียญรางวัลจากการแข่งขันชิงแชมป์ประเทศไทยช่วง พ.ศ. 2549 ถึง 2553 โดยได้รับสองเหรียญเงิน และสามเหรียญทองแดง ส่วนในการแข่งขันเอเชียนเกมส์ 2010 เขาได้ที่สามในประเภททีมเช่นเดียวกับในซีเกมส์ 2011 และใน พ.ศ. 2553 เขาได้เป็นผู้ชนะประเภทชายเดี่ยวรายการเกาสงอินเตอร์เนชันแนล 2010
วันที่ 6 ตุลาคม พ.ศ. 2555 ภควัฒน์เข้าแข่งขันแบดมินตันชิงแชมป์ประเทศไทย ที่ซึ่งเขาเป็นฝ่ายแพ้ต่อสิทธิคมน์ ธรรมศิลป์ ในรอบรองชนะเลิศ
วันที่ 30 สิงหาคม พ.ศ. 2556 ภควัฒน์เข้าแข่งขันศึกแบดมินตันชิงชนะเลิศแห่งประเทศไทย “เอสซีจีออลไทยแลนด์แชมเปียนส์ชิพ 2013” ซึ่งเขาเป็นฝ่ายแพ้ต่อบุญศักดิ์ พลสนะ ในประเภทชายเดี่ยว รอบก่อนรองชนะเลิศ
ประชากรศาสตร์สิงคโปร์
บทความนี้ว่าด้วยลักษณะประชากรของประเทศสิงคโปร์ รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
เมื่อปลายเดือนมิถุนายน 2012 ประชากรสิงคโปร์อยู่ที่ 5.31 ล้านคน เป็นรัฐเอกราชที่มีประชากรหนาแน่นที่สุดเป็นอันดับสองของโลก รองจากโมนาโก สิงคโปร์เป็นประเทศหลายเชื้อชาติและหลายวัฒนธรรม ประชากรส่วนใหญ่เป็นชาวลูกครึ่งจีน-มลายู (ร้อยละ 74.2) บางส่วนเป็นชาวมลายู (ร้อยละ 13.2) และชนกลุ่มน้อยชาวอินเดีย (ร้อยละ 9.2) ชาวมลายูถือเป็นชนพื้นเมือง แม้ส่วนใหญ่จะเป็นผู้สืบเชื้อสายของผู้อพยพหลังจากสงครามโลกครั้งที่สองสิ้นสุดลงปี 1945 จากประเทศอินโดนีเซียและมาเลเซีย ศาสนาพุทธนิกายมหายานเป็นศาสนาที่มีผู้นับถือมากที่สุด แต่ไม่เกินกึ่งหนึ่งของประชากร โดยมีผู้นับถือศาสนาอิสลาม คริสต์ ฮินดู ซิกข์และไม่นับถือศาสนาเป็นจำนวนมาก อัตราการเติบโตของประชากรต่อปีของปี 2012 อยู่ที่ราว 2.5% ภาษาราชการสี่ภาษาของสิงคโปร์ ได้แก่ ภาษาจีนกลาง ภาษามลายู ภาษาทมิฬและภาษาอังกฤษ ภาษาอังกฤษเป็นภาษาทำงานหลักและเป็นภาษาแรกที่บังคับในโรงเรียนทุกแห่งของประเทศ อัตราภาวะเจริญพันธุ์รวมของพลเมืองสิงคโปร์อยู่ที่ 1.2 ในปี 2011 อัตราภาวะเจริญพันธุ์ของชาวจีน มลายูและอินเดียอยู่ที่ 1.08, 1.64 และ 1.09 ตามลำดับ ในปี 2010 อัตราภาวะเจริญพันธุ์ของชาวมลายูสูงกว่าอัตราภาวะเจริญพันธุ์ของชาวจีนและอินเดียราว 70% สิงคโปร์พยายามเพิ่มอัตราภาวะเจริญพันธุ์มานานแล้ว โดยตั้งเป้าหมายที่การเกิด 2.1 คนต่อหญิง 1 คน
นิพิฐพนธ์ พวงพั่วเพชร
นิพิฐพนธ์ พวงพั่วเพชร (ชื่อเล่น: ต้นน้ำ; 31 พฤษภาคม พ.ศ. 2534 — ) เป็นนักกีฬาแบดมินตันชายชาวไทย ผู้เข้าแข่งขันรายการโยเน็กซ์เจแปนโอเพนซูเปอร์ซีรีส์ 2012 และเป็นผู้ชนะการแข่งขันแคนาดาโอเพนกรังด์ปรีซ์ 2013 ร่วมกับมณีพงศ์ จงจิตร ในประเภทชายคู่
นิพิฐพนธ์ พวงพั่วเพชร เริ่มเข้าสู่วงการแบดมินตันตั้งแต่อายุ 8 ปี จากการได้รับการสนับสนุนจากบิดาชื่อนิพัธ กับมารดาชื่อนวลอนงค์ โดยเข้ารับการฝึกที่สโมสรแบดมินตันเสนานิคม ซึ่งเริ่มในประเภทชายเดี่ยว แล้วจึงเปลี่ยนมาเป็นประเภทชายคู่ตามคำแนะนำของผู้ฝึกสอน ในภายหลังเขาได้มาอยู่กับเอสซีจีอคาเดมีเมื่ออายุ 15 ปี ที่ซึ่งเขาได้เป็นแชมป์รายการเอสซีจีจูเนียร์ เมื่อทางสมาคมเห็นแวว นิพิฐพนธ์จึงได้มาเป็นนักกีฬาทีมชาติและร่วมฝึกซ้อมที่สมาคมแบดมินตันแห่งประเทศไทย
ในเบื้องต้น เขาได้จับคู่กับปฏิพัทธ์ ฉลาดแฉลม โดยได้รองแชมป์จากแบดมินตันชิงแชมป์ประเทศไทยใน พ.ศ. 2554 ก่อนที่จะมาจับคู่กับมณีพงศ์ จงจิตร ในปี พ.ศ. 2556
ปัจจุบัน นิพิฐพนธ์เป็นนักศึกษาคณะนิติศาสตร์ มหาวิทยาลัยกรุงเทพธนบุรี
นิพิฐพนธ์ พวงพั่วเพชร ชนะการแข่งขันรายการลาวอินเตอร์เนชันแนล 2010 ประเภทชายคู่ร่วมกับปฏิพัทธ์ ฉลาดแฉลม ปีถัดมา นิพิฐพนธ์ชนะการแข่งขันซีเกมส์ 2011 โดยได้รับเหรียญทองแดงในประเภทชายคู่
เบสตี
เบสตี (, ) เป็นเกิร์ลกรุ๊ปในประเทศเกาหลีใต้ เดบิวท์ในเดือนกรกฎาคม ปี 2013 ภายใต้สังกัด YNB Entertainment. ทั้งวงประกอบด้วยอดีตสมาชิก EXID 3 คนคือ ยูจี, ดามี (ฮเยยอน) และแฮรยอง, รวมถึงดาฮเยที่เข้ามาใหม่ด้วย
สมาชิกสามคนเคยเดบิวท์ในค่าย AB Entertainment ในวงเกิร์ลกรุ๊ป EXID, และปล่อยซิงเกิ้ลเดบิวท์ "Whoz That Girl?" ก่อนออกจากวง 2 เดือน ระยะแรกยูจีที่เป็นอดีตหัวหน้าวงได้หยุดงานชั่วคราว และกลับไป Seoul Institute of Arts หลังจากพักการโปรโมท "Whoz That Girl", ขณะที่ดามีกำลังตั้งใจเรียนเพื่อสอบเข้ามหาวิทยาลัย และแฮรยองวางแผนเพื่อที่จะเป็นนักแสดง หลังจากนั้น ทั้งสามก็ออกจากบริษัทและมาเข้า YNB Entertainment.
ในวันที่ 26 มิถุนายน 2013, ก็ได้มีการเปิดเผยสมาชิกพร้อมกับแฟนคาเฟ่ของวง รวมถึงได้มีการเปิดทวิตเตอร์ส่วนตัวของสมาชิกด้วย. โดยเบสตีจะเดบิวท์ในเดือนกรกฎาคม 2013.
2015: Excuse me
มาสค์ไรเดอร์วิซาร์ด in Magic Land
มาสค์ไรเดอร์วิซาร์ด อินเมจิกแลนด์ () เป็นภาพยนตร์ซีรีส์มาสค์ไรเดอร์วิซาร์ดในปี 2013 ผลิตโดยโตเอะ คัมปะนี ซึ่งออกฉายครั้งแรกในวันที่ 3 สิงหาคม ค.ศ. 2013 คู่กับ จูเดน เซนไท เคียวริวเจอร์ กาบุรินโชว OF มิวสิก
ในตอนที่มาสค์ไรเดอร์วิซาร์ดต่อสู้กับแฟนธอม โซมะ ฮารุโตะหรือวิซเซิร์ด และผู้ช่วยของไรเดอร์ โคโยมิก็ถูกโจมตีโดยจอมเวทสีทอง มาสค์ไรเดอร์ซอว์เคเรอร์ ผู้ที่ลักพาตัวโคโยมิและสร้างเกิดพายุหมุนสีรุ้งประหลาด วันถัดไปทุกคนดูเหมือนว่าจะมีพลังเวทมนตร์ด้วยแหวนจอมเวทที่สร้างขึ้นใหม่ของมาสค์ไรเดอร์ซอว์เคเรอร์ได้เปลี่ยนโลกให้เป็นดินแดนแห่งเวทมนตร์กับทุกคนตั้งแต่เพื่อนของฮารุโตะ ไดแก่ ไดมง รินโกะ ,นาระ ชุนเปย์ และวาชิมะ ชิเงรุ กับเจ้าของร้านโดนัทผู้หิวโหย และคนงานสามารถแปลงร่างเป็น มาสค์ไรเดอร์เมจ ฮารุโตะ, โคโยมิ และนิโต โคสุเกะหรือมาสค์ไรเดอร์บีสต์ ได้เดินทางร่วมกันไปที่ประสาทมรกต เพื่อพยายามที่จะเอาชนะรัฐมนตรีอูมะหรือมาสค์ไรเดอร์ซอว์เคเรอร์ เพื่อที่จะทำให้ทุกคนกลับมาเป็นปกติ โดยเฉพาะหลังจากที่ชิอินะ เพื่อนใหม่ของพวกเขาเผยว่าแม่ของเขาถูกฆ่าตายในพายุหมุนประหลาด แต่ฮารุโตะสงสัยว่านี้คือสิ่งที่เขาอย่างแท้จริงจะต้องทำในขณะนี้.
ซ็อนดุง
พัก ซัง-ฮยอน(; 7 ตุลาคม 2533 – )หรือที่ใช้ในการแสดงว่าซอนดุง เป็น นักร้อง นักแสดง พิธีกร ชาวเกาหลีใต้ รู้จักในสถานะอดีตสมาชิก MBLAQ
ซอนดุง เกิดที่ ปูซาน แต่เขาไปเติบอยู่ที่ ฟิลิปปินส์ ซอนดุงเอง ก็มีพี่สาว 1 คน น้องสาว 1คน พี่สาวคนโตของซอนดุง ชื่อ ซานดารา เป็นสมาชิกวง2NE1 ซอนดุงเองก็สามารถพูดได้หลายภาษา เกาหลี ตากาล็อก อังกฤษ จีน และญี่ปุ่น
จูเดน เซนไท เคียวริวเจอร์ กาบุรินโชว OF มิวสิก
จูเดน เซนไท เคียวริวเจอร์: กาบูรินโก้ออฟมิวสิก () เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี ซีรีส์เรื่องจูเดน เซนไท เคียวริวเจอร์ ซึ่งออกฉายครั้งแรกในวันที่ 3 สิงหาคม ค.ศ. 2013 คู่กับมาสค์ไรเดอร์วิซเซิร์ด อินเมจิกแลนด์
ปัญญา เรณู 3 รูปูรูปี
ปัญญา เรณู 3 รูปูรูปี เป็นภาพยนตร์ไทย เริ่มออกฉายวันที่ 7 มีนาคม พ.ศ. 2556 กำกับภาพยนตร์ เขียนบท และบริหารงานสร้างโดย บิณฑ์ บรรลือฤทธิ์ เป็นภาพยนตร์ภาคต่อจากเรื่องปัญญา เรณู 2 เป็นผลงานกำกับเรื่องที่ 7 ของบิณฑ์ บรรลือฤทธิ์ โดยผลงานก่อนหน้านี้ได้แก่ ปัญญา เรณู 2 (2555), ปัญญา เรณู (2554), เดอะโกร๋น ก๊วน กวน ผี (2547), ช้างเพื่อนแก้ว (2546), ตำนานกระสือ (2545), มนต์รักเพลงลูกทุ่ง (2538)
รายการ หนังเด็ด 7HD นำภาพยนตร์เรื่องนี้มาฉายใหม่อีกครั้งในวันที่ 17 ตุลาคม พ.ศ. 2561 ทางช่อง 7 HD
ธิดาพญายม
ธิดาพญายมเป็นละครโทรทัศน์แนวบู๊แฟนตาซีไสยศาสตร์ นำแสดงโดย วงศกร ปรมัตถากร ,อุษามณี ไวทยานนท์
เทพอัครา ต้องรับโทษจากเจ้าสวรรค์ เพราะปล่อยให้ เทพอาคิน หนีความผิดจากสวรรค์ลงมาที่โลกมนุษย์ได้ ณัชชา ลูกสาวของเทพอัครา จึงต้องลงมายังเมืองมนุษย์เพื่อตามจับ เทพอาคิน และนำตัวกลับมารับโทษสวรรค์ เพื่อไถ่โทษความผิดให้กับเทพอัคราบิดาของตน เหตุการณ์การต่อสู้ระหว่างกลุ่มผู้ล่าและกลุ่มผู้ถูกล่าจึงเริ่มขึ้น
โรงเรียนส่วนบุญโญปถัมภ์ ลำพูน
โรงเรียนส่วนบุญโญปถัมภ์ ลำพูน เป็นโรงเรียนมัธยมศึกษาประจำจังหวัดลำพูน ในสังกัดสำนักงานเขตพื้นที่การศึกษามัธยมศึกษาเขต 35 
เป็นโรงเรียนมัธยมศึกษาขนาดใหญ่พิเศษ ตั้งอยู่เลขที่ 12 ถนนลำพูน-ป่าซาง ตำบลในเมือง อำเภอเมืองลำพูน จังหวัดลำพูน 
มีนายเล่ห์ ไทยเที่ยง เป็นผู้อำนวยการ คนปัจจุบัน
ปี พ.ศ. 2471 สมุหเทศาภิบาลมณฑลพายัพได้พิจารณาการจัดตั้งโรงเรียนสตรีประจำจังหวัดลำพูนขึ้น เนื่องจากเห็นว่าการจัดตั้งโรงเรียนแบบสหศึกษาไม่เหมาะสมกับสภาพสังคมในสมัยนั้น นอกจากนี้กระทรวงธรรมการ(กระทรวงศึกษาธิการ) ก็ไม่มีนโยบายส่งเสริมให้นักเรียนชายกับนักเรียนหญิงเรียนร่วมในโรงเรียนเดียวกัน สมุหเทศาภิบาลมณฑลพายัพจึงมีหนังสือกราบทูลมหาอำมาตย์เอกพระเจ้าวงศ์เธอพระองค์เจ้าธานีวิวัติ เสนาบดีกระทรวงธรรมการขอประทานอนุมัติแยกโรงเรียนสตรีออกมาจากโรงเรียนประจำจังหวัดลำพูนวิทยาคม เพื่อจัดตั้งเป็นโรงเรียนสำหรับเยาวสตรีเป็นการเฉพาะ ในการนี้สมุหเทศาภิบาลมลฑลพายัพได้ขออนุญาตใช้พื้นที่ราชพัสดุ เลขที่ 8281 (สรรพากร) ซึ่งตั้งอยู่ที่ถนนอัฏฐารสด้านเหนือของวัดพระธาตุหริภุญชัยวรมหาวิหารสำหรับก่อสร้างอาคารเรียนเมื่อการก่อสร้างแล้วเสร้จได้มีพิธีการทำบุญฉลองเปิดโรงเรียนอย่างเป็นทางการเมื่อวันที่ 22 กรกฎาคม 2471 โดยมี นางคำปัน โภคะกุล เป็นผู้อำนวยการคนแรก ในปี พ.ศ. 2475 โรงเรียนชายจักรคำคณาธรได้ย้ายออกจากบ้านสันดอนรอมไปอยู่ที่บ้านหนองเส้ง โรงเรียนสตรีจังหวัดลำพูนจึงย้ายมาแทนที่ ที่บ้านสันดอนรอมแทน และใช้ชื่อว่า โรงเรียนสตรีประจำจังหวัดลำพูน "ส่วนบุญโญปถัมภ์" ต่อมา เมื่อประมาณ ปี พ.ศ. 2542 ได้มีการเปิดเป็นแบบสหศึกษา และได้เปลี่ยนชื่อมาเป็น โรงเรีงเรียนส่วนบุญโญปถัมภ์ ลำพูน 
และถือเอาวันที่ 22 กรกฎาคม ของทุกปี เป็นวันสถาปนาโรงเรียน
โรงเรียนส่วนบุญโญปถัมภ์ เป็นโรงเรียนประจำจังหวัดลำพูน คู่กับ โรงเรียนจักรคำคณาทร เป็นสถาบันการศึกษาในระดับมัธยมศึกษาสังกัดสำนักงานคณะกรรมการการศึกษาขั้นพื้นฐาน (สพฐ) โดยได้รับชื่อมาจากพระนามของเจ้าจักรคำขจรศักดิ์ เจ้าผู้ครองนครลำพูนคนที่ 10 กับพระนามของแม่เจ้าส่วนบุญ ชายาเจ้าหลวงจักรคำฯ ผู้ให้การอุปถัมภ์โรงเรียนประจำจังหวัดลำพูน ทั้ง 2 แห่งมาตั้งแต่ยุคแรกเริ่มก่อตั้ง
โรงเรียนส่วนบุญโญปถัมภ์ ลำพูน ได้รับรางวัล โรงเรียนพระราชทาน 3 ครั้ง คื่อ
เทอร์โบ (ภาพยนตร์)
เทอร์โบ () เป็นภาพยนตร์คอมพิวเตอร์แอนิเมชัน 3 มิติ แนวกีฬาตลกอเมริกันในปี 2013 ผลิตโดยดรีมเวิร์กสแอนิเมชัน และจัดจำหน่ายโดยทเวนตีท์เซนจูรีฟอกซ์ ออกฉายครั้งแรกก่อนสหรัฐอเมริกาในวันที่ 24 มิถุนายน ค.ศ. 2013
เฆราร์โด มาร์ติโน
เฆราร์โด ดานิเอล มาร์ติโน () เกิดเมื่อวันที่ 20 พฤศจิกายน พ.ศ. 2505 มีชื่อเล่นว่า ตาตา () เป็นนักฟุตบอลชาวอาร์เจนตินา เล่นในตำแหน่งกองกลางตัวรุก
มาร์ติโนเล่นให้กับนิวเอลส์โอลด์บอยส์มากที่สุด ซึ่งเป็นสโมสรในโรซาริโอ บ้านเกิดของเขา และลงเล่นให้กับสโมสรมากถึง 505 นัด ในการแข่งขันอย่างเป็นทางการ
พัง ซึง-ฮวัน
พัง ซึง-ฮวัน () เกิดเมื่อวันที่ 25 กุมภาพันธ์ พ.ศ. 2526 เป็นนักฟุตบอลชาวเกาหลี เล่นในตำแหน่งกองหน้า โดยเขาทำสถิติการทำประตูที่เร็วที่สุดในประวัติศาสตร์ฟุตบอลประเทศเกาหลีใต้ ในการทำประตูภายใน 11 วินาที ให้แก่อินช็อนยูไนเต็ด ในนัดที่พบกับโปฮังสตีลเลอส์ ซึ่งในนัดนั้นผลการแข่งขันเสมอกัน 2–2 ในการแข่งขันเคลีก วันที่ 23 พฤษภาคม พ.ศ. 2550
มารีออน อัฟโฟลเทอร์
มารีออน อัฟโฟลเทอร์ ชื่อเล่น แหม่ม เป็นนักแสดง ผู้สื่อข่าว และนางแบบ เข้าสู่วงการด้วยการประกวด มิสไทยแลนด์ยูนิเวิร์สประจำปี 2002
มารีออน เป็นลูกครึ่ง ไทย - สวิตเซอร์แลนด์ และมีชื่อไทยว่า ฐิตาพร ศรแผลง ชื่อเล่น แหม่ม เกิดเมื่อวันที่ 6 พฤษภาคม พ.ศ. 2527 จบการศึกษาระดับปริญญาตรี บริหารธุรกิจ สถาบัน Fern ประเทศสวิสเซอร์แลนด์ ระดับปริญญาโท ที่จุฬาลงกรณ์มหาวิทยาลัย คณะ EU เข้าสู่วงการด้วยการประกวด มิสไทยแลนด์ยูนิเวิร์สประจำปี 2002 ได้รับรางวัลงามอย่างไทย หลังจากนั้นก็มีงานโฆษณา ต่อด้วยการเป็นผู้สื่อข่าวสังกัดฝ่ายข่าวต่างประเทศทาง ช่อง 7 สี เธอเป็นที่รู้จักอย่างมากจากการแสดงภาพยนตร์เรื่อง แฟนใหม่ และมีงานถ่ายแบบแฟชั่นมากมาย นอกจาก แหม่ม มาริออน จะมีผลงานถ่ายแบบแฟชั่นมากมายในไทย เธอยังเนื้อหอมไกลในถึงประเทศเวียดนามคว้าค่าตัวในการถ่ายโฆษณา ไม่ต่ำกว่า 10 ล้าน
เธอออกมายืดอกรับว่าซุ่มแต่งงานกับนักธุรกิจเจ้าของบริษัทผลิตอะไหล่รถยนต์ ชื่อ "ปั๊บ" สกล ตั้งก่อสกุล มาได้ 1 ปี หลังจากมีภาพหลุดงานวิวาห์ของ "แหม่ม" มารีออน อัลโฟลเทอร์ กับหนุ่มปั๊บออกมา ซึ่งสาวแหม่มบอกว่าไม่ได้ตั้งใจจะปิด แต่ด้วยคิดว่าตนไม่ได้มีความโด่งดังอะไรมากมายในวงการ จึงไม่ได้บอกสื่อมากมายนัก เธอสมรสเมื่อวันที่ 24 พ.ย. 2552
อุดมเดช สีตบุตร
พลเอก อุดมเดช สีตบุตร ราชองครักษ์พิเศษ อดีตรัฐมนตรีช่วยว่าการกระทรวงกลาโหม กรรมการในคณะกรรมการต่อต้านการทุจริตแห่งชาติ ในคณะรัฐบาลของพลเอกประยุทธ์ จันทร์โอชา, สมาชิกคณะรักษาความสงบแห่งชาติ อุปนายกสภาทหารผ่านศึกคนที่หนึ่ง เป็นอดีตเลขาธิการคณะรักษาความสงบแห่งชาติ ,อดีตผู้บัญชาการทหารบก คนที่ 38, อดีตประธานสโมสรฟุตบอลอาร์มี่ ยูไนเต็ด ประธานกรรมการ มูลนิธิอุทยานราชภักดิ์ ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร, อดีตประธานคณะกรรมการบริหารกิจการโทรทัศน์กองทัพบก, หัวหน้าศูนย์ติดตามสถานการณ์คณะรักษาความสงบแห่งชาติ
พลเอก อุดมเดช สีตบุตร เกิดเมื่อวันที่ 15 สิงหาคม พ.ศ. 2498 ณ กรุงเทพมหานคร เป็นบุตรของพลเอก เลิศรบ สีตบุตร อดีตสมาชิกสภานิติบัญญัติแห่งชาติ ปี 2515 กับนางประณีต สีตบุตร เป็นบุตรชายคนสุดท้องของพี่น้อง 6 คน ดังนี้
1. นายชาญชัย สีตบุตร
2. พลอากาศเอก ไพศาล สีตบุตร
3. นางสาวอัญชลี สีตบุตร
4. นางฤดีรัตน์ สีตบุตร
5. นางศิรินทิพย์ สีตบุตร
6. พลเอก อุดมเดช สีตบุตร
พลเอก อุดมเดช สีตบุตร สมรสกับ นางวิภาดา สีตบุตร กรรมการบริหาร บริษัท มาเลศฟู้ด จำกัดมีบุตรธิดาด้วยกัน 2 คน คือ ร้อยตรีหญิงจุฑาภัค สีตบุตร และ นักเรียนนายร้อย ภูวเดช สีตบุตร
จบการศึกษาระดับมัธยมศึกษาที่โรงเรียนโรงเรียนเซนต์คาเบรียล จากนั้นเข้ารับการศึกษาที่โรงเรียนเตรียมทหาร รุ่นที่ 14 รุ่นเดียวกับ พลเอก นิพัทธ์ ทองเล็ก อดีตปลัดกระทรวงกลาโหม , พลอากาศเอก ตรีทศ สนแจ้ง ผู้บัญชาการทหารอากาศ , นาวาอากาศเอก วีระยุทธ ดิษยะศริน อดีตพระสวามีในสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 25 รุ่นเดียวกับ พลเอกธีรชัย นาควานิช อดีตผู้บัญชาการทหารบก, พลเอก สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ, พลเอกประสูตร รัศมีแพทย์ อดีตรองผู้บัญชาการทหารสูงสุด
อุดมเดช สีตบุตร ได้รับแต่งตั้งแป็นรัฐมนตรีช่วยว่าการกระทรวงกลาโหม ในรัฐบาลของพลเอกประยุทธ์ จันทร์โอชา และเป็นเลขาธิการคณะรักษาความสงบแห่งชาติอีกหน้าที่หนึ่ง
บายทู
By2 หรือ บายทู เป็นศิลปินดูโอ้ฝาแฝดหญิงชาวไต้หวัน ประกอบด้วย ไป๋ เหว่ยเฟิน (มิโกะ) ,ไป๋ เหว่ยหลิง (ยูมิ)
ก่อนเข้าสังกัดค่ายเพลง สองพี่น้อง มิโกะ (ไป๋ เหว่ยเฟิน) , ยูมิ (ไป๋ เหว่ยหลิง) ชอบร้องชอบเต้นมาตั้งแต่เล็ก บวกกับการสนับสนุนจากคุณพ่อคุณแม่ ที่ได้ส่งตัวลูกสาววัย 14 ปี เข้าเรียนรู้การร้องเพลง , การเต้น รวมถึงทักษะต่างๆ ด้านดนตรีที่สถาบันมิวสิค ฟอร์เรส ในเครือของ โอเชียน บัตเตอร์ไฟล์ อินเตอร์เนชั่นแนล(OB-I) ที่สิงคโปร์
ปี 2550 ได้เข้าร่วมประกวดแสดงความสามารถรายการหนึ่งที่มาเลเซีย จากผู้เข้าร่วมประกวดทั้งหมด 2,500 คน สองสาวฝ่าฝันอุปสรรคต่างๆ จนเข้าสู่รอบสุดท้าย แม้จะไม่สามารถคว้ารางวัลแชมป์ แต่ทั้งคู่ก็คว้ารางวัลรองชนะเลิศอันดับ 1 และก็ได้รับการทาบทามเข้าสังกัดค่าย OB-I ในไต้หวันและมีผลงานเพลงต่อเนื่องมาจนถึงทุกวันนี้
ความสามารถของสองสาวไม่เพียงแค่การร้องเพลงเท่านั้น ทักษะการเต้นก็เรียกได้ว่าไม่ยิ่งหย่อนไปกว่ากันเลย เพราะหลักฐานจากเว็บไซต์แชร์วิดีโอเช่น ยูทูบ ที่ปรากฏภาพสองพี่น้องมิโกะและยูมิ ฝึกฝนการเต้น ก็แสดงถึงความสามารถด้านนี้ของทั้งคู่ที่มีอยู่จริง นอกจากนี้ยอดผู้เข้าชมคลิปต่างๆ ของพวกเธอก็มีถึงแสนครั้ง!!
ขณะนี้สื่อบันเทิงต่างๆ ในไต้หวันพากันกล่าวขานว่า BY2 อาจเป็นนักร้องหน้าใหม่ที่จะเข้ามาแทนนักร้องวง ทวินส์ (Twins)ที่ผลงานเพลงเริ่มซาไปบ้างแล้ว และล่าสุดผลงานของทั้งคู่ที่วางแผงอย่างเป็นทางการไปเมื่อต้นเดือนเมษายนที่ผ่านมา ก็ใช้ชื่ออัลบั้ม Twins ด้วยเช่นกัน
ชักแบบดิสโซสิเอทีฟ
การชักแบบดิสโซซิเอทีฟ () หรืออาการชักเหตุจิตใจที่ไม่ใช่โรคลมชัก () หรือโรคอาการกำเริบที่ไม่ใช่ชัก () คืออาการที่ดูคล้ายอาการชัก แต่ไม่มีการปล่อยกระแสไฟฟ้าผิดปกติในสมองอย่างที่เกิดในอาการชักจากโรคกลุ่มลมชัก ดังนั้นจึงเป็นโรคทางจิตใจ อาจถือเป็นในกลุ่มเดียวกันกับโรคคอนเวอร์ชัน ประมาณกันว่า 20% ของผู้ป่วยอาการชักที่ได้พบแพทย์โรคชักโดยตรง เป็นอาการชักจาก PNES
กุหลาบญี่ปุ่น
กุหลาบญี่ปุ่น (, ) เป็นสปีชีส์หนึ่งของตระกูลกุหลาบ มีถิ่นกำเนิดบริเวณตะวันออกเฉียงเหนือของทวีปเอเชีย ในพื้นที่ของประเทศจีน, เกาหลี และ ญี่ปุ่น ถือเป็นดอกไม้ประจำจังหวัดฮกไกโด โดยมักจะเติบโตอยู่ตามชายฝั่งหรือเนินทราย แต่ทั้งนี้ก็ไม่ควรจะสับสนกับ "Rosa multiflora" ซึ่งเป็นดอกกุหลาบที่มีอีกฉายาว่า "กุหลาบญี่ปุ่น"
กุหลาบญี่ปุ่นเป็นไม้พุ่มที่มีพุ่มที่หนาแน่น โดยมีความสูงราว 1 - 1.5 เมตร และมีหนามที่ยาว 3-10 มิลลิเมตร ใบมีความยาว 8 - 15 เซนติเมตร และแต่ละกิ่งจะมีใบอยู่ราว 5-9 ใบ ซึ่งโดยส่วนใหญ่ที่พบจะเป็นแบบ 7 ใบต่อกิ่งด้วยขนาดใบยาว 3-4 เซนติเมตร ดอกสีชมพูเข้มไปจนถึงสีขาวจะมีกลิ่นหอม ด้วยขนาดเส้นผ่าศูนย์กลางดอกราว 6-9 เซนติเมตร ผลิดอกช่วงฤดูใบไม้ผลิ
พระเจ้าเลออปอลที่ 1 แห่งเบลเยียม
พระเจ้าเลออปอลที่ 1 แห่งเบลเยียม (, ; 16 ธันวาคม ค.ศ. 1790 – 10 ธันวาคม ค.ศ. 1865) ทรงเป็นพระมหากษัตริย์แห่งราชอาณาจักรเบลเยียม พระองค์แรกโดยมีพระอิสริยยศเป็น "พระมหากษัตริย์แห่งชาวเบลเยียม" (King of the Belgians) ตั้งแต่วันที่ 21 กรกฎาคม ค.ศ. 1831 ภายหลังจากการได้รับอิสรภาพจากเนเธอร์แลนด์ พระองค์ทรงเป็นต้นสายของพระราชวงศ์ซัคเซิน-โคบูร์กและโกทาสายเบลเยียม พระโอรสและธิดาของพระองค์รวมถึงสมเด็จพระเจ้าเลออปอลที่ 2 แห่งเบลเยียม และจักรพรรดินีคาร์ลอตตาแห่งเม็กซิโก พระองค์ยังเป็นพระมาตุจฉา(น้า) และที่ปรึกษาสำคัญของสมเด็จพระราชินีนาถวิกตอเรียแห่งสหราชอาณาจักร
พระองค์พระราชสมภพที่โคบูรก์ และสวรรคตที่ลาเคน โดยพระอิสริยยศเมื่อพระราชสมภพคือ เจ้าชายแห่งซัคเซิน-โคบูรก์-ซาลเฟลด์ และต่อมาเป็น เจ้าชายแห่งซัคเซิน-โคบูร์กและโกทา และดยุกแห่งแซกโซนี
จำรัส มังคลารัตน์
พลตำรวจโท จำรัส มังคลารัตน์ (9 กรกฎาคม พ.ศ. 2464 - 3 มกราคม พ.ศ. 2540) อดีตรัฐมนตรีว่าการกระทรวงยุติธรรม อดีตรัฐมนตรีประจำสำนักนายกรัฐมนตรี ในสมัยรัฐบาลพลเอกชาติชาย ชุณหะวัณ และ อดีตสมาชิกสภาผู้แทนราษฎรจังหวัดกาญจนบุรี 3 สมัย
พลตำรวจโทจำรัส มังคลารัตน์ เกิดเมื่อวันที่ 9 กรกฎาคม พ.ศ. 2464 เป็นบุตรคนที่ 11 ของ ศ.(พิเศษ)นพ.บุญมาก กับศ.ดร.จริญญา มังคลารัตน์ ในจำนวนพี่น้อง 14 คน
จบการศึกษาชั้นสามัญจาก โรงเรียนวิสุทธรังษี จังหวัดกาญจนบุรี และสำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง
ด้านชีวิตครอบครัวเคยสมรสกับ ดร.กตัญญู มังคลารัตน์ อดีตอาจารย์ประจำคณะมนุษยศาสตร์และคณะสังคมศาสตร์ มหาวิทยาลัยบูรพา มีบุตร-ธิดาทั้งสิ้น 5 คน ต่อมาได้สมรสกับ ดร.ลำใย มังคลารัตน์ มีธิดา 2 คน
พลตำรวจโทจำรัส มังคลารัตน์ ถึงแก่อนิจกรรมด้วยโรคปอดอักเสบ ณ โรงพยาบาลกรุงเทพ เมื่อวันที่ 3 มกราคม พ.ศ. 2540 สิริรวมอายุ 75 ปี
พลตำรวจโทจำรัสเคยรับราชการตำรวจ และเข้าสู่วงการการเมือง ด้วยการเป็นสมาชิกสภานิติบัญญัติแห่งชาติ ใน พ.ศ. 2515, ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 สมาชิกสภาร่างรัฐธรรมนูญ ใน พ.ศ. 2517 และ สมาชิกสภาปฏิรูปฯ ใน พ.ศ. 2519 ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้ง พ.ศ. 2526 และได้รับเลือกเรื่อยมา จนถึง พ.ศ. 2531 รวม 3 สมัย
พลตำรวจโทจำรัส ได้รับโปรดเกล้าฯ แต่งตั้งให้เป็นรัฐมนตรีว่าการกระทรวงยุติธรรมเมื่อ พ.ศ. 2531 (ครม.45) และรัฐมนตรีประจำสำนักนายกรัฐมนตรี เมื่อ พ.ศ. 2533 (ครม. 46) ในรัฐบาลพลเอกชาติชาย ชุณหะวัณ ทั้งหมด
พลตำรวจโทจำรัส มังคลารัตน์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
พิเชษฐ์ บัวขำ
พิเชษฐ์ บัวขำ (คิง) ผู้เข้าแข่งขันและตัวแทนทีมแสตมป์เข้าแข่งขันในรอบสุดท้าย ของรายการเดอะวอยซ์ไทยแลนด์ ซีซั่นที่ 1 พ.ศ. 2555ปัจจุบันเซ็นสัญญาเป็นนักร้องในสังกัดยูนิเวอร์แซลมิวสิกไทยแลนด์ตั้งแต่ปี 2555 ถึง ปัจจุบัน
พิเชษฐ์ บัวขำ เกิดวันที่ 26 มกราคม พ.ศ. 2521 เป็น นักร้อง, ครูสอนร้องเพลงและคอรัสอาชีพ คิงมีความสนใจในดนตรีมาตั้งแต่วัยเยาว์และซึมซับการร้องเพลงมาตั้งแต่เด็กๆ เป็นบุตรคนโตจากจำนวนพี่น้อง 3 คน เกิดที่ กรุงเทพมหานคร แต่ เดินทางติดตามคุณพ่อที่เป็นนักดนตรีไปแทบทุกจังหวัดทั่วประเทศ ก่อนที่จะสำเร็จการศึกษาระดับมัธยมศึกษาตอนปลายจากโรงเรียนศรียาภัย จังหวัดชุมพร
และเลือกเรียนต่อในคณะมนุษย์และสังคมศาสตร์ "สาขาดนตรีสากล" มหาวิทยาลัยราชภัฏจันทรเกษม สาเหตุที่เขาอยากแข่งขันบนเวที เดอะวอยซ์ไทยแลนด์ ซีซั่นที่ 1 ครั้งนี้ นั่นเป็นเพราะเขาต้องการที่จะมายืนอยู่ข้างหน้าเวที โดยใช้ชื่อของเขาเอง เพราะตลอดเวลาที่ผ่านมาเขาเป็นคนร้องคอรัสที่ต้องยืนอยู่ข้างหลังตลอด และเขาก็เลือกเข้าร่วมทีมกับ แสตมป์ อภิวัชร์ เอื้อถาวรสุขในการแข่งขันหมายเหตุ** นอกจากอันดับ 1 และ 2 แล้ว ในอันดับอื่นๆไม่ได้มีการประกาศอย่างเป็นทางการ
เพลงอื่นๆ ที่ร้องในรายการ
ประยูร สุรนิวงศ์
นายประยูร สุรนิวงศ์ (เกิด 23 กุมภาพันธ์ พ.ศ. 2475) อดีตรัฐมนตรีช่วยว่าการกระทรวงศึกษาธิการ อดีตรัฐมนตรีช่วยว่าการกระทรวงอุตสาหกรรม ในสมัยรัฐบาลพลเอกชาติชาย ชุณหะวัณ และ อดีตสมาชิกสภาผู้แทนราษฎรจังหวัดอุดรธานี 4 สมัย
ประยูร สุรนิวงศ์ เกิดเมื่อวันที่ 23 กุมภาพันธ์ พ.ศ. 2475 เป็นบุตรคนโต ของนายเมธี กับนางคำบุ้น สุรนิวงศ์ มีพี่น้อง 6 คน หนึ่งในคนนั้นคือ นางพิมพ์อุไร มะระกานนท์ (ภริยา เริงชัย มะระกานนท์ อดีตผู้ว่าการธนาคารแห่งประเทศไทย) สำเร็จการศึกษาระดับปริญญาตรี วิทยาศาสตรบัณฑิต สาขาคณิตศาสตร์ จาก จุฬาลงกรณ์มหาวิทยาลัย และ ปริญญาโทสาขาเดียวกัน จาก มหาวิทยาลัย Indiana ประเทศสหรัฐอเมริกา
ประยูร ลงรับสมัครเลือกตั้งสมาชิกสภาผู้แทนราษฎรจังหวัดอุดรธานี ในการเลือกตั้ง พ.ศ. 2518 และได้รับเลือกเรื่อยมา จนถึง พ.ศ. 2531 รวม 4 สมัย
ประยูร ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อเดือนสิงหาคม พ.ศ. 2533 (ครม.45) และรัฐมนตรีช่วยว่าการกระทรวงอุตสาหกรรม เมื่อเดือนธันวาคม พ.ศ. 2533 (ครม. 46) ในรัฐบาลพลเอกชาติชาย ชุณหะวัณ ทั้งหมด
ประยูร เคยร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งรองหัวหน้าพรรคชาติประชาธิปไตย
ประยูร สุรนิวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
วงศ์หน่อไม้ฝรั่ง
วงศ์หน่อไม้ฝรั่ง หรือ Asparagaceae เป็นวงศ์ของพืชมีดอกในอันดับ Asparagales และเป็นพืชใบเลี้ยงเดี่ยว
ในระบบการจัดจำแนกก่อนหน้านี้ สปีชีส์ในวงศ์นี้เคยจัดอยู่ในวงศ์ Liliaceae ระบบ APG II ได้จัดให้มีการจัดจำแนกของวงศ์นี้เป็นสองระดับ คือ: Asparagaceae "sensu lato" (อย่างกว้าง) โดยรวมวงศ์อื่นอีกเจ็ดวงศ์เข้ามา หรือ Asparagaceae "sensu stricto" (อย่างแคบ) ประกอบด้วยไม่กี่สกุล (โดยเฉพาะ "Asparagus", และ "Hemiphylacus") ในระบบ APG III จะมีแต่อย่างกว้างเท่านั้น โดยประกอบด้วยวงศ์ย่อยจำนวน 7 วงศ์ย่อย ซึ่งมาจากวงศ์เดิมที่รวมกันเข้าเป็นวงศ์นี้ ได้แก่:
ผีขี้เหงา
ผีขี้เหงา เป็นนวนิยาย ที่ถูกสร้างเป็นละครโทรทัศน์มาแล้วถึง 2 ครั้ง ครั้งแรก ในปีพ.ศ. 2534 -พ.ศ. 2535 นำแสดงโดย ติ๊ก ชีโร่ และ เปียเชอร์ คริสเตนเซ่น ออกอากาศทางช่อง 3 ครั้งที่สองในปีพ.ศ. 2545 -พ.ศ. 2546 นำแสดงโดย เขตต์ ฐานทัพ และ นิษิตา พงศ์ทรง ออกอากาศทางช่อง 7
ผีขี้เหงา ละครโทรทัศน์ ถูกสร้างเป็นละครครั้งแรก โดยออกอากาศทาง สถานีวิทยุโทรทัศน์ไทยทีวีสีช่อง 3 เริ่มฉายครั้งแรกเมื่อวันที่ 8 พฤศจิกายน พ.ศ. 2534 - 1 กุมภาพันธ์ พ.ศ. 2535 ทุกวัน ศุกร์ เสาร์ และ อาทิตย์ เวลา 20.35-21.05 น. นำแสดงโดย ศิริศักดิ์ นันทเสน, เปียเชอร์ คริสเตนเซ่น
ผีขี้เหงา ละครโทรทัศน์ถูกสร้างเป็นครั้งที่สอง ออกอากาศ พุธ-พฤหัสบดี 19 ธันวาคม 2545 --- 6 กุมภาพันธ์ 2546 ค่ายดาราวีดีโอ แนวละครออกผีกุ๊กกิ๊กน่ารักดูแล้วผ่อนคลายความเครียดเป็นอย่างดีโดยเลือก เขตต์ ฐานทัพ มารับบท "แสนดี" หนุ่มมาดเซอร์ผู้ผิดหวังในความรักประกบคู่กับนักร้องสาวหน้าหวานแห่งค่ายแกรมมี่ แอนนิต้า-นิษิตา พงศ์ทรง รับบท "วีนัส" สาวห้างที่มีควมใฝ่ฝันอยากจะเป็นนักข่าว
นอกจากได้ทั้งสองเป็น พระ-นาง แล้วยังมีนักแสดงมากมาย อาทิ รพีภัทร เอกพันธ์กุล, คีตภัทร อันติมานนท์, น้ำทิพย์ เสียมทอง, กัลยณัฐ สีบุญเรือง, เกียรติ กิจเจริญ, วิชญะ จารุจินดา, ชัชฎาภรณ์ ธนันทา, วรรณยุดา แสนอุดม, ตระการ พันธุมเลิศรุจี, รวิช ไรวินท์ รุ้งเฑียร อูนากูล และอีกมากมาย
วีนัส(นิษิตา พงศ์ทรง) สาวหน้าใส แก่นเหมือนทอมบอย ลูกสาวคนเดียวของ ดร.วิทย์(เกียรติ กิจเจริญ) พี่ชายชื่อ เนปจูน(วิชญะ จารุจินดา) ดร.วิทย์คิดจะสร้างหอดูดาวเอกชน จึงซื้อบ้านร้างเชิงเขาในจังหวัดกาญจนบุรี คืนนั้นเอง พ่อและพี่ชายได้รับการทักทายจาก ผีน้อย(จิรายุ ละอองมณี) ที่สิงสถิตอยู่ในบ้าน ทั้งสองไม่กล้ว แถมหลอกจน ผีน้อย ตกใจวิ่งเข้าห้องของนัท ทันทีที่เจอกับผีน้อย เธอก็ร้องลั่นบ้าน นั่งกลัวจนเช้า
ในวันแรกของ การเข้าเรียนนัทได้เจอกับ ตังเม(ชัชฎาภรณ์ ธนันทา) หญิงสาวผู้เรียบร้อย และเป็นมิตรที่ดีกับนัท และ การะเกด(วรรณยุดา แสนอุดม) กับ สายน้ำผึ้ง(คีตภัทร อันติมานนท์) แก๊งค์สาวแสบ ซึ่งพูดจาดูถูกนัทต่าง ๆ นานา จนเกือบมีเรื่องกัน นัทถูกครูทำโทษให้ไปยืนกางแขนหน้าห้อง นัทเผลอหลับล้มลงที่พื้น แสนดี(เขตต์ ฐานทัพ) หนุ่มรุ่นพี่ปากร้ายเดินเข้ามาช่วย แต่นัทคิดว่าจะหลอกแต๊ะอั๋ง เป็นเหตุให้ทั้งสองไม่ถูกกันตั้งแต่นั้นมา หลังจากโรงเรียนเลิก นัททำพิธีปราบผี แสนดีเห็นจึงหัวเราะเยาะนัท จนนัทโมโห และเกิดสงครามกระเทียมขึ้น พอแสนดีกลับบ้านก็พยายามปกปิด อาพิสุทธิ์ แต่ถูกจับได้ และพาไปเอาเรื่องนัทที่บ้าน พอไปถึงพบว่าพ่อของนัทเป็นนักเรียนรุ่นพี่ที่อเมริกา เรื่องทั้งหมดเลยจบอย่างง่ายดาย
ประชากรศาสตร์บรูไน
บทความนี้ว่าด้วยลักษณะประชากรของประเทศบรูไน รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
ชาวบรูไนเป็นกลุ่มชาติพันธุ์ ออสโตรนีเซียน มีต้นกำเนิดมาจากเกาะไต้หวันย้อนหลังไปจาก 5000 ปีก่อนคริสตกาล พวกเขาอาศัยอยู่ตลอดชายฝั่งตะวันตกบนของเกาะบอร์เนียวมีประชากรทั้งหมด (2554) 428,146 คน ภาษาทางการ คือภาษามลายู ศาสนาที่ชาวบรูไนนับถือคือ ศาสนาอิสลามนิกายซุนนี 67% รองลงมาเป็นศาสนาพุทธนิกายมหายาน 13% ศาสนาคริสต์ 10% ศาสนาฮินดู ความเชื่อพื้นเมืองและอื่น ๆ ตามมา
ออฟฟิศเมท (บริษัท)
บริษัท ออฟฟิศเมท จำกัด (มหาชน) ( ชื่อย่อ:OfficeMate) ประกอบธุรกิจจำหน่ายเครื่องเขียนและอุปกรณ์สำนักงานผ่านแค็ตตาล็อก (Catalog) ระบบคอลเซ็นเตอร์ (Call Center) ระบบสั่งซื้ออิเล็กทรอนิกส์เฉพาะแต่ละองค์กร (e-Procurement) ระบบออนไลน์ (e-Commerce) และระบบขายผ่านหน้าร้าน (Store)
จัดตั้งบริษัทในปี 2537 แปรสภาพเป็นบริษัทมหาชนเมื่อวันที่ 2 มิถุนายน 2551 จดทะเบียนในตลาดหลักทรัพย์เอ็ม เอ ไอ (mai) ในปี 2553 และเข้าตลาดหลักทรัพย์แห่งประเทศไทย (SET) เมื่อวันที่ 26 ธันวาคม 2555
ไมโครแรปเตอร์
ไมโครแรปเตอร์ (; ศัพทมูลวิทยา: ภาษากรีก, μίκρος, mīkros: "เล็ก"; ภาษาละติน, raptor: "ผู้ที่คว้าที่หนึ่ง") เป็นไดโนเสาร์กินเนื้อขนาดเล็กสกุลหนึ่ง ในวงศ์โดรมีโอซอร์ (Dromaeosauridae) เช่นเดียวกับเวโลซีแรปเตอร์
ไมโครแรปเตอร์ มีรูปร่างคล้ายไดโนเสาร์ผสมนกมีขนปกคลุมลำตัวเหมือนนก ขนาดลำตัวเท่า ๆ กับนกพิราบ มีปีกทั้งหมด 4 ปีก (ขาหน้า 2 ปีก และขาหลัง 2 ปีก) มีขนหางที่เรียวยาว และเชื่อว่าดำรงชีวิตและหากินบนต้นไม้เป็นหลัก รวมถึงทำรังบนต้นไม้ และมีหลักฐานว่าจับนกในยุคก่อนประวัติศาสตร์กินเป็นอาหาร จากการพบซากในส่วนที่เป็นกระเพาะ
ไมโครแรปเตอร์ ไม่สามารถบินได้ แต่จะใช้ปีกและขนร่อนไปมาเหมือนสัตว์ในยุคปัจจุบันหลายชนิดเช่น กระรอกบิน หรือบ่าง นอกจากนี้แล้วยังเชื่อว่า เป็นไดโนเสาร์ที่ถือเป็นต้นแบบบรรพบุรุษของนกจำพวกแรก ที่ใช้ขนในการเป็นเครื่องดึงดูดทางเพศและเป็นเสมือนเครื่องประดับ เนื่องจากมีขนที่มีสีสันเลื่อมเป็นพรรณราย สีสันของขนเช่นนี้เกิดจากเซลล์ผลิตเม็ดสี ที่เรียกว่า เมลาโนโซมส์ โครงสร้างการเรียงตัวของเมลาโนโซมส์แต่ละแบบจะให้สีสันผิดแผกกันไป ด้วยกำลังขยายของกล้องจุลทรรศน์อิเล็กตรอน นักบรรพชีพวิทยาได้วิเคราะห์รูปร่างของเมลาโนโซมส์ในรอยประทับรูปขนนกที่ได้กลายเป็นฟอสซิลจากนั้นนำข้อมูลนี้ไปเปรียบเทียบกับนกในปัจจุบัน เพื่อคาดการณ์ถึงสีสันของไมโครแรปเตอร์ ซึ่งสีเลื่อมพรายจะเกิดขึ้นเมื่อเมลาโนโซมส์มีการเรียงตัวกันเป็นชั้น ๆ
ไมโครแรปเตอร์ ถูกพบเป็นฟอสซิลในยุคครีเตเชียสตอนปลาย (ราว 130 ล้านปีก่อน) ที่มณฑลเหลียวหนิง ประเทศจีน
เคน ฟอลเลตต์
เคนเนธ มาร์ติน "เคน" ฟอลเลตต์ (เกิด 5 มิถุนายน ค.ศ. 1949) เป็นนักเขียนชาวอังกฤษที่มีผลงานนวนิยายแนวลุ้นระทึก (Thriller) และแนวอิงประวัติศาสตร์ โดยมียอดจำหน่ายผลงานมากกว่า 100 ล้านเล่มทั่วโลก ผลงานอย่างน้อย 6 เรื่องของฟอลเลตต์ติดอันดับ 1 ในรายชื่อหนังสือขายดีที่สุดของนิวยอร์กไทมส์ ซึ่งได้แก่ "The Key to Rebecca", "Lie Down with Lions", "Triple","World Without End"(แปลเป็นไทยในชื่อ "ไม่มีวันสิ้นโลก พิภพจะสถิตตราบชั่วนิรันดร์"), "Fall of Giants" (เรื่องแรกของนวนิยายไตรภาค Century Trilogy) , และ "Winter of the World" (เรื่องที่ 2 ของนวนิยายไตรภาค Century Trilogy)
เบลเจียนคองโก
เบลเจียนคองโก (; ; ดัตช์: ) เป็นชื่อทางการในอดีตของสาธารณรัฐประชาธิปไตยคองโก (DRC) ในปัจจุบัน เป็นช่วงระหว่างที่พระเจ้าเลออปอลที่ 2 แห่งเบลเยียมทรงปลดปล่อยการควบคุมดินแดนในฐานะดินแดนส่วนพระองค์ให้กับราชอาณาจักรเบลเยียมเมื่อวันที่ 15 พฤศจิกายน ค.ศ. 1908 กับการประกาศอิสรภาพของคองโก เมื่อวันที่ 30 มิถุนายน ค.ศ. 1960
สาธารณรัฐคองโก (เลออปอลวีล)
สาธารณรัฐคองโก () คือประเทศสาธารณรัฐที่ก่อตั้งขึ้นภายหลังจากการได้รับอิสรภาพจากการเป็นอาณานิคมของเบลเยียม (เบลเจียนคองโก) ในปี ค.ศ. 1960 โดยชื่อนี้ใช้ตั้งแต่การได้รับเอกราชจนกระทั่งวันที่ 1 สิงหาคม ค.ศ. 1964 เมื่อมีการเปลี่ยนชื่อใหม่เป็น สาธารณรัฐประชาธิปไตยคองโก (Democratic Republic of the Congo) เพื่อให้มีความแตกต่างจากประเทศเพื่อนบ้านที่ใช้ชื่อเดียวกันว่า สาธารณรัฐคองโก อดีตอาณานิคมของประเทศฝรั่งเศส (เฟรนช์คองโก)
แซร์ฌีอู ซังตุส
แซร์ฌีอู ดูตรา ซังตุส () หรือที่รู้จักในชื่อ แซร์ฌิญญู หรือ เอสกาจิญญา เกิดวันที่ 15 ตุลาคม ค.ศ. 1975 ที่เมืองจีอามังชีดูนอร์ชี เป็นนักกีฬาวอลเลย์บอลระดับอาชีพชาวบราซิลผู้ซึ่งเล่นในตำแหน่งลิเบอโร ใน ค.ศ. 2009 เขาได้กลายเป็นลิเบอโรคนแรกที่ได้รับการจารึกชื่อเป็นผู้เล่นทรงคุณค่าในเวิลด์ลีก (โดยผู้ได้รับเกียรตินี้มักเป็นตัวตบหรือตัวเซต)
แซร์ฌีอู ซังตุส ได้รับการยอมรับอย่างกว้างขวางว่าเป็นหนึ่งในลิเบอโรยอดเยี่ยมตลอดกาล และผู้เล่นยอดเยี่ยมแห่งยุค 2000 อย่างแท้จริง เขาเป็นที่รู้จักกันในฐานะผู้ทำหน้าที่การรับและขุดที่โดดเด่น ซึ่งคู่แข่งหลายทีมมักจะพยายามหลีกเลี่ยงการเสิร์ฟไปทางแซร์ฌีอู นอกเหนือจากความสามารถในการป้องกันของเขา เขาก็ยังมีความสามารถในการวิ่งรุกในฐานะ 'ตัวเซตที่สอง' หากตัวเซตได้ทำการสัมผัสลูกเป็นคนแรก นี่คือหน้าที่ส่วนใหญ่เนื่องจากแซร์ฌีอูได้เคยเล่นในตำแหน่งการเซตเมื่อครั้งที่เขาเติบโต รวมถึงเคยเป็นตัวเซตรองให้แก่สโมสรอาชีพของเขาในช่วงระยะหลายปีที่ผ่านมา
เมื่อครั้งที่อยู่ร่วมกับทีมโกปราเปียเชนซา เขาได้รับรางวัลเหรียญเงินจากการแข่งขันอินเดซิตแชมเปียนส์ลีก ฤดูกาล 2007–08 และยังได้รับรางวัลรายบุคคลในฐานะ "ลิเบอโรยอดเยี่ยม"
ซังตุสได้รับรางวัลเหรียญทองร่วมกับทีมชาติของเขา รวมถึงรางวัลผู้เล่นทรงคุณค่า, ลิเบอโรยอดเยี่ยม, ตัวขุดยอดเยี่ยม และตัวรับยอดเยี่ยมจากการแข่งขันชิงแชมป์อเมริกาใต้ 2011
สุภัสสรา ธนชาต
สุภัสสรา ธนชาต ชื่อเล่น เก้า (เกิด 29 เมษายน พ.ศ. 2538) เป็นนักแสดงชาวไทย มีผลงานเป็นที่รู้จักในซีรีส์เรื่อง "ฮอร์โมนส์ วัยว้าวุ่น" เธอเป็นลูกคนเดียวของครอบครัว ด้านการศึกษา มัธยมต้นเคยศึกษาที่ โรงเรียนเซนต์ฟรังซีสซาเวียร์คอนแวนด์ และพอมัธยมปลายจึงได้ย้ายมาเรียนที่ โรงเรียนสามเสนวิทยาลัย (รุ่นที่57) แผน English Program และสำเร็จการศึกษาในระดับปริญญาตรี คณะเศรษฐศาสตร์ มหาวิทยาลัยเกษตรศาสตร์ (หลักสูตรนานาชาติ)
อะเลคเซย์ ออบโมชาเอฟ
อะเลคเซย์ อเล็กซานโดรวิช ออบโมชาเอฟ (; ) เกิดวันที่ 22 พฤษภาคม ค.ศ. 1989 ที่คิสโลวอดสค์ เป็นนักกีฬาวอลเลย์บอลชาวรัสเซีย
อะเลคเซย์ ออบโมชาเอฟ เล่นในตำแหน่งลิเบอโรให้แก่ทีมเซนิตคาซาน เขาได้รับการเปิดตัวในโอลิมปิกฤดูร้อน 2012 ที่กรุงลอนดอนและได้รับรางวัลเหรียญทอง
ภรรยาของเขาชื่อนาตาลียา ออบโมชาเอวา ยังเป็นผู้เล่นวอลเลย์บอลอาชีพในประเทศรัสเซียเช่นกัน
คอร์เทกซ์ใหม่
คอร์เทกซ์ใหม่ ( แปลว่า เปลือกใหม่) มีชื่อเรียกอื่นอีกว่า neopallium และ isocortex เป็นส่วนหนึ่งของสมองในสัตว์เลี้ยงลูกด้วยนม เป็นส่วนนอกของซีรีบรัล เฮ็มมิสสเฟียร์ (cerebral hemispheres) มีชั้น 6 ชั้นมีชื่อว่าชั้น 1 ถึงชั้น 6 โดยชั้นที่ 6 อยู่ด้านในสุดแล้วชั้น 1 อยู่ด้านนอกสุด เป็นส่วนหนึ่งของเปลือกสมอง (cerebral cortex) ซึ่งประกอบด้วยคอร์เทกซ์อื่นคือ archicortex และ paleocortex โดยทั้งสองเป็นส่วนหนึ่งของระบบลิมบิค (limbic system) ในสัตว์เลี้ยงลูกด้วยนมทั้งหมด คอร์เท็กซ์ใหม่มีบทบาทในกิจหน้าที่ระดับสูงเช่นการรับรู้ความรู้สึกต่างๆ การสั่งการเคลื่อนไหว (motor commands) การจินตนาการวัตถุในปริภูมิ (spatial visualization) ความคิด และภาษา
การเลือกตัวกระตุ้นของนิวรอน
การเลือกตัวกระตุ้นของนิวรอน () หมายถึงการที่นิวรอน (คือเซลล์ประสาท) ในสมองเลือกที่จะเป็นตัวแทนของข้อมูลทางประสาทสัมผัส (sensory) ข้อมูลทางการเคลื่อนไหว (motor) หรือข้อมูลในการรับรู้ (cognition) เซลล์ประสาทจะค่อย ๆ ปรับการเลือกตัวกระตุ้นจนเหมาะสมที่สุดโดยอาศัยประสบการณ์ การเลือกตัวกระตุ้นนั้นอาจจะมีกำลังและเฉพาะที่ ดังที่ปรากฏในคอร์เทกซ์สายตาปฐมภูมิ (primary visual cortex) หรืออาจจะอ่อนกำลังแต่กระจายไป ดังที่ปรากฏในกลุ่มนิวรอนต่าง ๆ นิวรอนหนึ่ง ๆ อาจจะเลือกตัวกระตุ้นหลาย ๆ อย่างพร้อม ๆ กันเช่นข้อมูลทางตา ข้อมูลทางหู และข้อมูลทางจมูก ซึ่งมักจะเป็นนิวรอนที่ประสานสัมพันธ์ข้อมูลที่มาจากหลายแหล่ง การประสานสัมพันธ์ข้อมูล (integration) นั่นแหละเป็นการงานหลักของเครือข่ายเซลล์ประสาท ตัวอย่างดีที่สุดของการเลือกตัวกระตุ้นของนิวรอนสามารถเห็นได้ในระบบประสาทเกี่ยวกับการเห็น การได้ยิน การได้กลิ่น การรับรู้ความรู้สึกทางกายประเภทอื่น ๆ (somatosensory) และความทรงจำ
แบบ (model) การเลือกตัวกระตุ้นของนิวรอนที่ได้รับการยอมรับ เสนอว่า นิวรอนตอบสนองในระดับต่าง ๆ กันขึ้นอยู่กับความใกล้เคียงของตัวกระตุ้นจริง ๆ กับตัวกระตุ้นที่เลือก ฮูเบลและวีเซลเป็นผู้เสนอหลักฐานสำคัญแรกที่แสดงการเลือกตัวกระตุ้นของนิวรอนในงานวิจัยปี ค.ศ. 1959 ซึ่งพบว่า แสงที่ทอดยาวไปในทิศทางต่าง ๆ เป็นตัวกระตุ้นที่มีผลที่สุดในเซลล์ธรรมดา (simple cell) ของคอร์เทกซ์ลาย (striate cortex) ส่วนนิวรอนซับซ้อนอย่างอื่น (complex cell) ตอบสนองดีที่สุดต่อเส้นทอดยาวที่กำลังเคลื่อนไหวไปเฉพาะทิศทาง โดยรวม ๆ แล้ว นิวรอนในคอร์เทกซ์สายตาปฐมภูมิมีการเลือกตัวกระตุ้นทั้งโดยทิศทาง โดยขนาด โดยตำแหน่ง และโดยรูปร่าง
การสร้างภาพโดยกิจด้วยเรโซแนนท์แม่เหล็ก
การสร้างภาพโดยกิจด้วยเรโซแนนท์แม่เหล็ก ( หรือ functional MRI) เป็นการสร้างภาพด้วยเรโซแนนซ์แม่เหล็กวิธีหนึ่งที่วัดการทำงานของสมอง โดยจับความเปลี่ยนแปลงของการเดินโลหิตที่สัมพันธ์กัน เนื่องจากว่า การเดินโลหิตในสมองและการทำงานของเซลล์ประสาทนั้นควบคู่กัน เมื่อเขตหนึ่งในสมองกำลังทำงานอยู่ การเดินโลหิตในเขตนั้นก็เพิ่มขึ้นด้วย
แบบหลักของ fMRI ใช้ค่าความต่างของ BOLD (blood-oxygen-level-dependent) ค้นพบโดย ดร. เซจิ โอกาวา นี่เป็นการตรวจสมองและร่างกายแบบพิเศษเพื่อที่จะสร้างภาพการทำงานของเซลล์ประสาทในสมองหรือในไขสันหลัง ในมนุษย์หรือในสัตว์ โดยจับภาพความแปรเปลี่ยนของการเดินโลหิต (hemodynamic response) เมื่อเทียบกับพลังงานที่เซลล์ประสาทใช้ ตั้งแต่ต้นคริสต์ทศวรรษ 1990 fMRI ได้กลายเป็นวิธีหลักในงานวิจัยเกี่ยวกับสมองเพราะว่าเป็นวิธีที่ไม่ต้องใช้ยาฉีด ไม่ต้องใช้ศัลยกรรม ไม่ต้องกินยา และไม่ต้องใช้กัมมันตรังสี
fMRI เป็นเทคนิคที่ใช้ทั้งในงานวิจัยและในการรักษา (แม้ว่าจะใช้น้อยกว่าในการรักษา) สามารถใช้ร่วมกับการตรวจวัดสมองโดยวิธีอื่นๆ เช่น EEG และ NIRS นักวิจัยกำลังค้นหาเทคนิคใหม่ๆ ที่เพิ่มความละเอียดทั้งโดยพื้นที่และโดยกาลเวลา เทคนิคเหล่านั้นมักจะใช้ค่าการวัดอย่างอื่นที่ไม่ใช่ค่า BOLD
การสร้างภาพโดยวิธี fMRI ใช้เทคโนโลยีการสร้างภาพของ MRI ที่มีมาก่อน บวกกับการค้นพบคุณสมบัติของโลหิตที่สมบูรณ์ด้วยออกซิเจน การสร้างภาพสมองด้วย MRI นั้นใช้สนามแม่เหล็กที่มีความเข้มสูงและคงที่เพื่อที่จะจัดแนวของนิวเคลียสในส่วนของสมองที่ต้องการจะศึกษา หลังจากนั้น สนามแม่เหล็กที่มีความเข้มสูงยิ่งกว่านั้น คือสนามแม่เหล็กเกรเดียนต์ (gradient field) ก็จะถูกปล่อยเพื่อปรับให้นิวเคลียสเหล่านั้นมีระดับแม่เหล็กที่สูงยิ่งขึ้นไป และนิวเคลียสในแต่ละที่ในสมองก็จะได้รับผลต่างๆ กัน เมื่อ"สนามแม่เหล็กเกรเดียนต์"ถูกระงับ นิวเคลียสเหล่านั้นก็กลับคืนไปสู่ภาวะเดิมอย่างช้าๆ และพลังงานที่นิวเคลียสเหล่านั้นปลดปล่อย ก็จะถูกวัดด้วยขดลวดเพื่อบันทึกตำแหน่งและพิกัดของนิวเคลียสเหล่านั้น ดังนั้น ภาพที่ทำด้วย MRI จึงเป็นภาพนิ่งของโครงสร้างของสมอง ส่วนวิวัฒนาการที่สำคัญของ fMRI ก็คือการขยายสมรรถภาพของ MRI ให้บันทึกความเปลี่ยนแปลงในสมองที่เกิดจากการทำงานของเซลล์ประสาท การตรวจพบความเปลี่ยนแปลงนั้นเป็นไปได้ก็เพราะปฏิกิริยาต่อสนามแม่เหล็กที่ต่างกันระหว่างโลหิตแดง (สมบูรณ์ด้วยออกซิเจน) และโลหิตดำ (ขาดออกซิเจน)
รู้กันมาตั้งแต่คริสต์ทศวรรษ 1890 แล้วว่า ความเปลี่ยนแปลงของการเดินโลหิตและระดับออกซิเจนของโลหิตในสมอง (เรียกรวมๆ กันว่า hemodynamics) มีความสัมพันธ์อย่างใกล้ชิดกับการทำงานของเซลล์ประสาท เมื่อเซลล์ประสาททำงาน การเดินโลหิตเฉพาะที่ที่ไปสู่สมองเขตนั้นก็เพิ่มขึ้น และโลหิตที่สมบูรณ์ด้วยออกซิเจนก็เข้าไปแทนที่โลหิตที่ขาดออกซิเจนประมาณ ๒ วินาทีหลังจากเซลล์เริ่มทำงาน การเพิ่มขึ้นของการเดินโลหิตนั้นถึงจุดสูงสุดในช่วงเวลา 4-6 วินาที ก่อนที่จะลดลงไปสู่ระดับเดิม (และโดยปกติแล้วจะลดลงไปถึงระดับที่น้อยกว่าระดับเดิม) ส่วนออกซิเจนนั้นถูกขนส่งไปโดยโมเลกุลเฮโมโกลบินในเม็ดเลือดแดง แต่เฮโมโกลบินที่ขาดออกซิเจน (Deoxygenated hemoglobi, ตัวย่อ dHb) นั้นมีระดับแม่เหล็กที่สูงกว่าเฮโมโกลบินที่สมบูรณ์ด้วยออกซิเจน (oxygenated hemoglobin, ตัวย่อ Hb) ที่จริงๆแล้ว ไม่ถูกดึงดูดเพราะสนามเหล็ก (คือมีคุณสมบัติเป็นไดอะแมกเนติก) ความแตกต่างกันนี้ทำให้เกิดสัญญาณแม่เหล็กที่แตกต่างกัน เนื่องจากว่าโลหิตที่เป็นไดอะแมกเนติกเข้าไปรบกวนสนามแม่เหล็กของเครื่อง MRI น้อยกว่า ความแตกต่างนี้ทำให้รู้ถึงตัวเซลล์ประสาทที่กำลังทำงานอยู่ในช่วงเวลาหนึ่ง
ลานรับสัญญาณ
ลานรับสัญญาณ () ของเซลล์ประสาทรับความรู้สึก (ตัวรับความรู้สึก) ก็คือ เขตในปริภูมิที่ถ้ามีตัวกระตุ้น จะสามารถเปลี่ยนการยิงสัญญาณของเซลล์ ปริภูมิที่กล่าวถึงอาจจะ
คำว่า "ลานรับสัญญาณ" ยังสามารถนำไปใช้กับระบบประสาทชั้นสูงๆ ยิ่งขึ้นไปนอกจากเซลล์ประสาทรับความรู้สึก (หรือเรียกว่า ตัวรับความรู้สึก) ถ้าตัวรับความรู้สึกหลายๆ เซลล์ ส่งสัญญาณไปยังเซลล์ประสาทหนึ่งในชั้นที่สูงขึ้นไป ตัวรับความรู้สึกเหล่านั้นรวมๆ กันเป็นลานรับสัญญาณของเซลล์ประสาทในชั้นที่สูงขึ้นไปนั้น ตัวอย่างเช่น ลานรับสัญญาณของเซลล์ปมประสาท (ganglion cell) ในเรตินาของมนุษย์ ประกอบด้วยตัวรับแสง (photoreceptors) หลายๆ เซลล์ ซึ่งส่งสัญญาณไปยังเซลล์ปมประสาทนั้น และโดยนัยเดียวกัน เซลล์ปมประสาทหลายๆ เซลล์ ก็เป็นลานรับสัญญาณของอีกเซลล์หนึ่งในชั้นที่สูงยิ่งขึ้นไปกว่านั้น โดยส่งสัญญาณไปให้เซลล์นั้น
รายชื่อนครที่ใหญ่ที่สุดในโลก
รายชื่อของเมืองที่ใหญ่ที่สุดในโลกเรียงตามประชากร ความหนาแน่น การจำกัดความของคำว่า"เมือง"
ชมพู แสงโพธิ์
ชมพู แสงโพธิ์ เป็นนักฟุตบอลระดับอาชีพชาวไทย ปัจจุบันเขาเล่นให้แก่ สุโขทัย เอฟซีในไทยพรีเมียร์ลีก ซึ่งมีผลงานโดดเด่น และเป็นกำลังสำคัญในการมีส่วนช่วยให้สโมสรได้เป็นแชมป์การแข่งเอไอเอสลีก ดิวิชัน 2
ชมพู แสงโพธิ์ เป็นนักฟุตบอลในตำแหน่งแบ็กซ้าย ซึ่งเคยร่วมทีมกับสโมสรฟุตบอลศุลกากร ยูไนเต็ด ชุดแชมป์ดิวิชัน 1 และได้ย้ายไปยังสโมสรฟุตบอลแบงค็อก ยูไนเต็ด, กฟภ-อยุธยา และย้ายไปอยู่ร่วมกับบุรีรัมย์ ยูไนเต็ด ในช่วงระยะเวลาสั้น ๆ ก่อนที่จะย้ายมาอยู่ร่วมกับสโมสรฟุตบอลพัทยา ยูไนเต็ด โดยทางสโมสรได้ยกให้เขาได้อยู่ร่วมกับสโมสรฟุตบอล ปตท. ระยอง
เดือนกรกฎาคม พ.ศ. 2553 ชมพูทำหน้าที่เป็นกองหลังให้แก่ทีมศรีราชา เอฟซี ในการแข่งขันไทยลีกดิวิชั่น 1 ที่ซึ่งทีมของเขาเป็นฝ่ายชนะสโมสรฟุตบอลระยอง ยูไนเต็ด ที่ 2 ประตูต่อ 1
ในเดือนมิถุนายน พ.ศ. 2555 เขาได้เซ็นสัญญาทำหน้าที่ร่วมกับสโมสรฟุตบอลจังหวัดพระนครศรีอยุธยา
ส่วนใน พ.ศ. 2556 ในการแข่งขันไทยลีกดิวิชั่น 1 ทีมของเขาได้พบกับสโมสรฟุตบอลระยอง ยูไนเต็ด ซึ่งการแข่งขันครั้งนี้ ชมพูได้รับบาดเจ็บช่วงนาทีที่ 85 ส่งผลให้เขาไม่สามารถลุกขึ้นมาเล่นต่อได้ แต่ถึงกระนั้น ทีมของเขาก็เป็นฝ่ายชนะที่ 1 ประตูต่อ 0 จากการแข่งขันดังกล่าว ส่งผลให้เอ็นไขว้หน้าข้อเข่าข้างขวาของชมพูขาด และรับการผ่าตัด โดยแพทย์ให้เขาหยุดพักยาว ซึ่งในวันที่ 8 มิถุนายน ชมพูเป็นหนึ่งในนักฟุตบอลที่ได้รับการคาดว่าจะเข้าแข่งขันให้แก่สโมสรฟุตบอลจังหวัดพระนครศรีอยุธยา ในการแข่งฟุตบอลยามาฮ่าลีก 1 ที่ซึ่งทีมของเขาจะได้พบกับสโมสรฟุตบอลศรีราชา ซูซูกิ เอฟซี
ฤดูกาล พ.ศ. 2560 ร่วมทัพกับสุโขทัย เอฟซี
สถาบันปาสเตอร์
สถาบันปาสเตอร์ หรือสถานปาสเตอร์ (อังกฤษ: Pasteur Institute, ฝรั่งเศส: Institut Pasteur) เป็นองค์กรวิจัยซึ่งไม่หวังผลกำไร เริ่มดำเนินการขึ้นในฝรั่งเศสเมื่อวันที่ 4 มิถุนายน พ.ศ. 2430 และทำพิธีเปิดเมื่อวันที่ 14 พฤศจิกายน พ.ศ. 2431 วัตถุประสงค์ของสถาบันคือ เพื่อเป็นแหล่งศึกษาค้นคว้าวิจัยในด้านชีววิทยา จุลชีพ โรค และวัคซีน ปัจจุบันมีสาขาในประเทศต่าง ๆ หลายประเทศ
ผู้ก่อตั้งสถาบันคือ หลุยส์ ปาสเตอร์ นักเคมีชาวฝรั่งเศสผู้วางรากฐานการแพทย์สมัยใหม่ โดยได้คิดค้นการพาสเจอไรซ์ซึ่งเป็นเทคนิคการฆ่าเชื้อในอาหารแบบหนึ่ง นอกจากนี้เขายังได้คิดค้นวัคซีนต้านไวรัสโรคพิษสุนัขบ้า และแบคทีเรียโรคแอนแทรกซ์
สถาบันปาสเตอร์ถือเป็นสถาบันแนวหน้าในการต่อสู้กับโรคติดต่อนานาชนิดมากว่าศตวรรษแล้ว เช่น โรคคอตีบ บาดทะยัก โปลิโอ ตลอดจนเป็นสถานที่ทำงานของนักวิทยาศาสตร์ผู้ได้รับรางวัลโนเบลหลายคน
"แองสติชู ปาสเตอ" หรือสถาบันปาสเตอร์ก่อตั้งขึ้นในปี พ.ศ. 2430 โดยหลุยส์ ปาสเตอร์ นักเคมีและจุลชีววิทยาชาวฝรั่งเศส โดยมุ่งหมายให้เป็นสถานค้นคว้าศึกษาของนักวิทยาศาสตร์เกี่ยวกับจุลชีววิทยาทั้งทางด้านการวิจัยพื้นฐาน และการวิจัยต่อยอดประยุกต์ โดยปาสเตอร์ได้รวบรวมนักวิทยาศาสตร์ในสาขาวิชาต่าง ๆ มารวมอยู่ด้วยกันในสถาบันของเขา ห้าแผนกแรกของสถาบันมีดังนี้หลังจากก่อตั้งเพียงหนึ่งปี รูซ์ได้เปิดหลักสูตรจุลชีววิทยาเป็นหลักสูตรแรกของโลกในชื่อ "กูร์ เดอ มิโกรบี เตกนิค" (Cours de Microbie Technique;หลักสูตรว่าด้วยเทคนิคทางจุลชีพ)
ในระยะแรก สถาบันได้ประสบปัญหาทางการเงินซึ่งได้รับการช่วยเหลือจากรัฐบาล เจ้านายต่างประเทศ และชนชั้นสูง ในเวลาต่อมาก็ได้รับเงินสนับสนุนจากการขายวัคซีนเพื่อเป็นทุนหล่อเลี้ยงสถาบัน
สถาบันมีบทบาทสำคัญมากในด้านสุขศาสตร์ทหาร โดยเฉพาะระหว่างสงครามโลกครั้งที่หนึ่งซึ่งทางสถาบันต้องรับมือกับเชื้อโรคประเภทต่าง ๆ รวมถึงจำนวนผู้ป่วยที่มีเป็นจำนวนมาก นอกจากนี้ ยังต้องให้วัคซีนโรคไข้รากสาดใหญ่กับทหารเพราะต้องดื่มน้ำจากลำธาร หรือน้ำฝน ภายในเดือนกันยายน พ.ศ. 2457 สถาบันได้ผลิตวัคซีนถึง 670,000 ชุด และคงผลิตต่อไปตลอดสงคราม 
และตั้งแต่สงครามโลกครั้งที่สอง นักวิจัยสถาบันปาสเตอร์มุ่งมั่นศึกษาวิจัยในด้านชีววิทยาโมเลกุล
สถาบันเป็นที่ทำงานของนักวิทยาศาสตร์ผู้มีชื่อเสียงหลายท่าน เช่น
ในยุคปัจจุบันก็ได้มีการผลิตยาป้องกันโรคหลายชนิดได้แก่ วัคซีนวัณโรค คอตีบ บาดทะยัก ไข้เหลือง โปลิโอ และตับอักเสบชนิดบี เป็นต้น 
รวมถึงการค้นพบซัลโฟเอไมด์สำหรับการรักษาการติดเชื้อ กการค้นพบสารต้านพิษ
สถาบันปาสเตอร์เป็นหนึ่งในสถาบันวิจัยชั้นนำของโลก มีหน่วยวิจัยกว่า 100 หน่วย และนักวิจัยพร้อมด้วยเจ้าหน้าที่กว่า 2,700 คน ในจำนวนนี้มีนักวิทยาศาสตร์ทำงานประจำ 500 คน และนักวิจัยต่างชาติชั่วคราว 600 คน จาก 70 ประเทศทั่วโลก หมุนเวียนมาทำวิจัยทุกปี นอกจากนี้ ยังมีสาขาทั่วโลกกว่า 24 สาขา มุ่งเน้นทำวิจัยกับโรคภัยไข้เจ็บในประเทศกำลังพัฒนา ต่อไปนี้เป็นรายชื่อที่ตั้งสถาบันปาสเตอร์ในประเทศต่าง ๆ 
ปัจจุบัน สถาบันปาสเตอร์มีศูนย์วิจัยหลัก อยู่ 10 สาขา ได้แก่ 
และยังมี หน่วยงาน บันทึกและรักษาเอกสารประวัติศาสตร์ ตัวอย่างเชื้อโรค วารสาร และหนังสือ
สถาบันปาสเตอร์เป็นแหล่งเรียนรู้วิจัยทั้งนักวิจัยอาชีพและนักศึกษาระดับบัณฑิตศึกษาในหลายสาขา ปัจจุบันนี้มีนักศึกษาบัณฑิตศึกษา 300 คน และนักวิจัยหลังปริญญาเอก 500 คนจาก 40 ประเทศเข้าร่วมทำวิจัย รวมถึงมีเภสัชกร แพทย์ สัตวแพทย์ นักเคมี และนักวิทยาศาสตร์สาขาอื่นแวะเวียนเข้ามาทำวิจัยอยู่ประจำ
ดารัณ ฐิตะกวิน
ดารัณ ฐิตะกวิน หรือชื่อเดิมว่า รุ้งทอง ร่วมทอง เกิด 6 สิงหาคม พ.ศ. 2513 นักแสดงและพิธีกรชาวไทย
ดารัณ ฐิตะกวิน หรือชื่อเดิม รุ้งทอง ร่วมทอง เกิดเมื่อ 6 สิงหาคม พ.ศ. 2513 จบการศึกษาระดับปริญญาตรีจากคณะนิเทศศาสตร์ เอกประชาสัมพันธ์ มหาวิทยาลัยกรุงเทพ เข้าสู่วงการจากการประกวดสาวแพรว จากนั้นจึงรับงานโฆษณา พิธีกร กับแสดงละครตั้งแต่ปี 2534 จนถึงปัจจุบัน ควบคู่กับการเปิดกิจการส่วนตัวเป็นร้านดอกไม้ และร้านอาหาร
ดารัณเคยสมรสกับเจิมจิตต์ ภูมิจิตร มีบุตรด้วยกันสองคนคือ ภณ (ชื่อเล่น ไม้) กับภริม (ชื่อเล่น มุก) ภายหลังเธอและสามีได้หย่ากัน
กวาวเครือขาว
กวาวเครือขาว Graham ex Benth. var mirifica เป็นพืชในวงศ์ Leguminosae ชื่ออื่นๆ ได้แก่ กวาวเครือ ทองเครือ ทองกวาว ตานจอมทอง จอมทอง กวาวหัว เป็นพืชลงหัว หัวใต้ดิน กลม มีหลายขนาด หัวที่มีอายุมากมีขนาดใหญ่ ที่เปลือก เมื่อเอามีดปาดจะมียางสีขาวคล้ายน้ำนม เนื้อในสีขาวคล้ายมันแกว เนื้อจะเปราะ มีเส้นมาก หัวที่ยังเล็ก เนื้อในจะละเอียด มีน้ำมาก
กวาวเครือขาวมีฤทธิ์เป็นยาสมุนไพร หัว บำรุงเนื้อหนังให้เต่งตึง แก้ปวดเมื่อยตามร่างกาย แก้อ่อนเพลีย ผอมแห้ง นอนไม่หลับ มีฮอร์โมนเพศหญิงสูง ทาหรือรับประทานทำให้เต้านมขยายตัว เส้นผมดกดำ เพิ่มเส้นผม เป็นยาปรับรอบเดือน บำรุงความกำหนัด บำรุงอวัยวะสืบพันธุ์ให้เจริญ แก้โรคตาฟาง ต้อกระจก ทำให้ความจำดี บำรุงโลหิต กินได้นอนหลับ ผิวหนังเต่งตึงมีน้ำมีนวล ถ้ารับประทานเกินขนาดจะเป็นอันตรายได้ ทำให้มีอาการมึนเมา คลื่นไส้อาเจียน อาจทำให้แท้งบุตรได้ เปลือกเถา แก้พิษงู ในพม่าใช้ หัว เป็นยาอายุวัฒนะของทั้งหญิงและชาย แต่ไม่เหมาะกับคนหนุ่มสาว โดยเฉพาะหญิงวัยเจริญพันธุ์
กวาวเครือขาวเป็นพืชที่มีความเป็นพิษ ยับยั้งการเกี้ยวพาราสี การผสมพันธุ์และการเจริญของอัณฑะในนกพิราบเพศผู้ ยับยั้งการเจริญของฟอลลิเคิลในนกพิราบตัวเมีย ยับยั้งการให้นมของหนูที่กำลังให้นม โดยไปยับยั้งการเจริญของต่อมน้ำนม และการสร้างน้ำนม มีผลป้องกันการตั้งครรภ์ เมื่อให้หนูกินในช่วงตั้งท้องวันที่ 1-10 ติดต่อกัน หรือให้กินในช่วงที่มีการเคลื่อนย้ายของตัวอ่อน หนูจะแท้งลูก เมื่อให้ในหนูที่ตัดรังไข่ออก กินกวาวเครือพบว่าน้ำหนักของมดลูกและปริมาณของเหลวในมดลูกเพิ่มขึ้น เช่นเดียวกับที่พบในหนูที่ได้รับ ethinyl estradiol
สรรพคุณจากตำราของหลวงอนุสารสุนทร
๑. เป็นยาอายุวัฒนะสำหรับผู้สูงอายุใช้ได้ทั้งหญิงและชาย (คนหนุ่มสาวห้ามกิน)
๒. ทำให้กระชุ่มกระชวย
๓. ทำให้ผิวหนังเหี่ยวย่นกลับเต่งตึงมีน้ำมีนวล
๔. ช่วยเสริมอก กระตุ้นเต้านมขยายตัว (โดยเฉพาะกวาวเครือขาว)
๕.  ช่วยให้เส้นผมที่หงอกกลับดำ และเพิ่มปริมาณเส้นผม
๖. แก้โรคตาฟาง ต้อกระจก
๗. ทำให้ความจำดี
๘. ทำให้มีพลัง การเคลื่อนไหวการเดินเหินจะคล่องแคล่ว
๙. ช่วยบำรุงไต
๑๐. ช่วยให้กินอาหารมีรสชาติอร่อย
ข้อห้ามใช้ในตำราแผนโบราณ คือ
๑. ห้ามคนวัยหนุ่มสาวกิน
๒. ห้ามกินของดองเปรี้ยว ดองเค็ม และควรอาบน้ำวัน   ละ ๓ ครั้ง
๓. ห้ามไม่ให้ตากอากาศเย็นเกินไป
ผลข้างเคียงของกวาวเครือ
คำแนะนำ
ในรูปของแคปซูลที่เป็นกระปุก เพื่อความปลอดภัยของผู้ที่จะรับประทาน กรมวิทยาศาสตร์การแพทย์แนะนำ ไม่ควรรับประทานผงกราวเครือขาวเกินวันละ 1-2 mg./ต่อน้ำหนักตัว 1 kg. (หรือรับประทานประมาณวันละ 50-100 mg.) ซึ่งทางสำนักงานคณะกรรมการอาหารและยากำหนดขนาดในการรับประทานว่าห้ามเกินวันละ 100 mg. สำหรับวิธีการรับประทานแบบแคปซูลส่วนมากจะแบ่งรับประทานเป็นวันละ 2 เวลา เช้า-เย็น ก่อนอาหารครึ่งชั่วโมง (หรือตอนตื่นกับก่อนนอน) และเว้นช่วงที่มีประจำเดือนหรือต้องรอให้ประจำเดือนหมดก่อนแล้วค่อยเริ่มรับประทาน สำหรับผู้ที่รับประทานยาคุมแบบ 21 เม็ดก็ให้เว้นในช่วง 7 วันที่หยุดกิน แต่ถ้าเป็นแบบ 28 เม็ดก็ให้เว้นการรับประทานในช่วงที่กินเม็ดแป้ง 7 เม็ด (แต่อีกตำราบอกว่าไม่ควรรับประทานกราวเครือร่วมกับยาคุมกำเนิด เพราะอาจจะทำให้เกิดผลที่ขัดแย้งกัน ควรเลือกรับประทานอย่างใดอย่างหนึ่ง) หรืออีกวิธีใช้ผงกราวเครือขาวผสมกับน้ำผึ้งปั้นเป็นลูกขนาดเท่าเมล็ดพริกไทยรับประทานวันละ 1 เมล็ด   และ ไม่ควรรับประทานติดต่อกันเป็นเวลานาน (1-2ปี)
คณะเภสัชศาสตร์ มหาวิทยาลัยอุบลราชธานี ( www.thaicrudedrug.com )
ยานอวกาศเอนเทอร์ไพรซ์
เอนเทอร์ไพรซ์ หรือ ยูเอสเอส "เอนเทอร์ไพรซ์ (มักจะเรียกว่าบ่อยๆว่า "ยานอวกาศ "เอนเทอร์ไพรซ์") เป็นชื่อของยานอวกาศในละครโทรทัศน์และภาพยนตร์ สตาร์ เทรค
มียานอวกาศสามลำที่ใช้ชื่อ "เอนเทอร์ไพรซ์" ก่อนที่จะก่อตั้งสหพันธ์แห่งดวงดาว
ยานอวกาศ "เอนเทอร์ไพรซ์" ของสตาร์ฟลีต ดำเนินเรื่องในละครโทรทัศน์ "" (2001–2005)
Three ships named USS "Enterprise" are featured in the original "" television series and the through seventh "Star Trek" films.
Three ships named "Enterprise" are featured in "" and four "TNG"-era films.
กระเจาะ
กระเจาะ หรือ ขะเจาะ () เป็นไม้ยืนต้นผลัดใบในวงศ์ Leguminosae วงศ์ย่อย Papilionpidae ใบประกอบแบบขนนกชั้นเดียว ปลายคี่ ดอกเป็นดอกช่อ ดอกย่อยมีลักษณะคล้ายดอกถั่ว สีม่วงอ่อน บานวันเดียวแล้วโรย ติดผลเป็นฝักแบน แก่แล้วแตกเป็นสองซีก เป็นพืชถิ่นเดียวในประเทศไทย พบครั้งแรกที่แม่กลาง อำเภอจอมทอง จังหวัดเชียงใหม่ โดยหมอคาร์ ชาวไอริช เมื่อ 6 พฤษภาคม พ.ศ. 2465 โดยชื่อสปีชีส์ตั้งตามสถานที่ค้นพบคือแม่กลาง
เหตุรถไฟตกรางที่ซานเตียโกเดกอมโปสเตลา พ.ศ. 2556
เหตุรถไฟตกรางที่ซานเตียโกเดกอมโปสเตลา เกิดขึ้นเมื่อวันที่ 24 กรกฎาคม พ.ศ. 2556 โดยรถไฟความเร็วสูงอัลเบียรุ่น 730 ที่เดินทางมาจากกรุงมาดริดไปยังเมืองเฟร์รอล ทางตะวันตกเฉียงเหนือของประเทศสเปน เกิดตกรางก่อนถึงสถานีรถไฟเมืองซานเตียโกเดกอมโปสเตลาประมาณ 4 กิโลเมตร ส่งผลให้มีผู้ได้รับบาดเจ็บประมาณ 140 คน และเสียชีวิต 79 คน
เหตุรถไฟตกรางดังกล่าวเป็นอุบัติเหตุครั้งแรกในประวัติศาสตร์การรถไฟสเปนที่เกิดขึ้นกับระบบรางความเร็วสูง และเป็นภัยพิบัติทางรถไฟที่ร้ายแรงที่สุดของสเปนในรอบเกือบ 70 ปีนับตั้งแต่เหตุรถไฟชนกันที่เมืองตอร์เรเดลเบียร์โซเมื่อปี พ.ศ. 2487
ธนายง ว่องตระกูล
ธนายง ว่องตระกูล () นักแสดงชาวไทย เกิดเมื่อวันที่ 27 พฤศจิกายน พ.ศ. 2513
ธนายงมีชื่อเสียงมาจากการรับท "เสมา" ในละครโทรทัศน์เรื่อง "ขุนศึก" จากการกำกับของสะอาด เปี่ยมพงษ์ศานต์ อำนวยการสร้างโดย พิศาล อัครเศรณี และกิตติ อัครเศรณี คู่กับวิมลเรขา ศิริราวรรณ ทางช่อง 9 เมื่อปี พ.ศ. 2538 จากนั้นจึงได้มีผลงานการแสดงเรื่อยมา ส่วนใหญ่รับบทสมทบหรือตัวร้าย
นอกงานแสดงในประเทศไทยแล้ว ยังมีงานการแสดงภาพยนตร์ต่างประเทศ ในปี พ.ศ. 2551 ได้แสดงภาพยนตร์ญี่ปุ่นเรื่อง "" และที่โดดเด่นคือการรับตัวร้ายในภาพยนตร์เกาหลีเรื่อง "" ในปี พ.ศ. 2553 โดยเฉพาะได้รับคำชื่นชมกับฉากต่อสู้กับวอนบิน และทำให้ได้เข้าชิงรางวัลนักแสดงสมทบยอดเยี่ยม จากเวที Korean Film Awards ครั้งที่ 8 ณ สาธารณรัฐเกาหลี
ในปี 2559 ธนายงได้รับรางวัล Best APAN Star Award จากเวที APAN Star Awards ครั้งที่ 5 ณ สาธารณรัฐเกาหลี
หลวงวิโรจน์รัฐกิจ (เปรื่อง โรจนกุล)
รองอำมาตย์เอก หลวงวิโรจน์รัฐกิจ เดิมชื่อ เปรื่อง เป็นเจ้าเมือง หัวเมืองชั้นจัตวา และเป็นบุคคลที่ร่วมกับครูบาศรีวิชัย นักบุญล้านนา และพระครูพุทธิวงศ์ธาดา วัดฉางข้าวน้อยเหนือ เจ้าคณะ อ. ปากบ่อง และคณะสงฆ์ จ. ลำพูน สร้างพระวิหารจัตุรมุข สถานที่สำคัญของวัดพระพุทธบาทตากผ้า จ. ลำพูน เมื่อ พ.ศ. 2472 ซึ่งเป็นพระอารามหลวงชั้นตรี หลวงวิโรจน์รัฐกิจ (เปรื่อง) ถือศักดินา 2500 เทียบเท่าศักดินาบรรดาศักดิ์ชั้นพระ หัวเมืองชั้นจัตวา
เดิมหลวงวิโรจน์รัฐกิจ (เปรื่อง) อาศัยอยู่ที่กรุงเทพมหานคร ก่อนที่จะได้ศึกษาต่อนั้นหลวงวิโรจน์รัฐกิจ (เปรื่อง) ได้เข้าถวายรับราชการทหารบก กระทรวงกลาโหมตั้งแต่สมัยเจ้าพระยาบดินทรเดชานุชิต (แย้ม ณ นคร) เป็นเสนาบดีกระทรวง จนกระทั่งได้รับพระราชทานนายทหารชั้นสัญญาบัตรในสมัยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงกลาโหม ได้เข้าศึกษาต่อที่คณะรัฐศาสตร์ จุฬาลงกรณ์มหาวิทยาลัย รุ่นก่อนแพแตก พ.ศ. 2443 – พ.ศ. 2474 หลังจากสำเร็จการศึกษาแล้วจึงได้เริ่มรับราชการด้านการปกครอง ซึ่งในขณะนั้นได้รับพระราชทานบรรดาศักดิ์ว่า ขุนวิโรจน์รัฐกิจ
เมื่อ พ.ศ. 2472 หลวงวิโรจน์รัฐกิจ (เปรื่อง) เริ่มรับราชการครั้งแรกดำรงตำแหน่งนายตำบลปากบ่อง (ปัจจุบันมีฐานะเป็นอำเภอป่าซาง) จ. ลำพูน ขณะรับราชการจึงได้ร่วมกับพระครูพุทธิวงศ์ธาดา วัดฉางข้าวน้อยเหนือ เจ้าคณะอำเภอปากบ่อง และครูบาศรีวิชัย นักบุญจากล้านนา โดยเป็นประธานฝ่ายฆราวาสร่วมก่อสร้างพระวิหารจัตุรมุข วัดพระพุทธบาทตากผ้าจนสำเร็จ
เมื่อ พ.ศ. 2473 หลวงวิโรจน์รัฐกิจ (เปรื่อง) รับราชการตำแหน่งนายตำบลครบวาระ 1 ปี จึงได้เลื่อนตำแหน่งเป็นนายอำเภอสันทราย จังหวัดเชียงใหม่ ในปีถัดมาจึงได้เลื่อนตำแหน่งเป็นนายอำเภอเมืองเชียงใหม่ และได้โปรดเกล้าฯ แต่งตั้งให้เป็นเจ้าเมืองอ่างทอง หัวเมืองชั้นจัตวา พร้อมพระราชทานบรรดาศักดิ์เป็น หลวงวิโรจน์รัฐกิจ ถือศักดินา 1500 และโปรดเกล้าฯ เลื่อนยศทหารเป็น รองอำมายต์เอกและศักดินายศทหารอีก 1000
เมื่อ พ.ศ. 2474 หลวงวิโรจน์รัฐกิจ (เปรื่อง) เป็นเจ้าเมืองอ่างทอง จนครบวาระ 4 ปี
เมื่อ พ.ศ. 2479 ได้เป็นเจ้าเมืองแพร่ วาระ 2 ปี ผลงานความดีความชอบครั้งนั้นหลวงวิโรจน์รัฐกิจ (เปรื่อง) ได้รับพระราชทานเครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.) นายเกษม วัฒนธรรม ผู้ว่าราชการจังหวัดแพร่ สร้างห้องพระภายในศาลากลางจังหวัดแพร่ และยังได้สร้างทำเนียบผู้ว่าราชการจังหวัดแพร่ที่ห้องเทพวงศ์ ซึ่งหลวงวิโรจน์รัฐกิจ (เปรื่อง) ปรากฏลำดับที่ 13 บนทำเนียบดังกล่าว
เมื่อ พ.ศ. 2481 รับราชการเป็นเจ้าเมืองนนทบุรี เมื่อวันที่ 6 สิงหาคม 2481 รับราชการเป็นเจ้าเมืองนครนายก จนครบวาระถึงวันที่ 1 พฤษภาคม พ.ศ. 2482 และได้รับพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)